ATP Doha: Đoković-Verdasko uživo na Eurosportu 2 - Eurosport\nATP Doha: Đoković-Verdasko uživo na Eurosportu 2\nU petak 6. januara na programu su mečevi polufinala Katar opena, u kojima se sastaju Novak Đoković i Fernando Verdasko, odnosno Endi Mari i Tomaš Berdih.\nDjokovic durante el partido que le enfrentó a Stepanek en Doha\nUpdated 06/01/2017 at 09:11 GMT\nNajbolji srpski teniser i branilac titule u Dohi, Novak Đoković će se danas 13. put sastati sa Fernandom Verdaskom.\nBiće to prvi pravi test forme u novoj sezoni za drugog tenisera sveta, jer Španac igra izuzetno nadahnuto i pokušaće da upiše petu pobedu nad Đokovićem.\nNovak je za polufinale igrao sa Radekom Štepanekom, rezultatom 6:3, 6:3 drugi favorit turnira u Dohi upisao je 13. pobedu u 14. duelu sa veteranom iz Češke.\nVerdasko na putu do polufinala nije izgubio ni jedan set, Španac je prvo savladao Vaseka Pospišil sa 7:5, 6:0, potom Davida Gofana (6:1, 7:6), a juče je bio bolji i od Ive Karlovića, rezultatom 6:2, 7:5.\nNeposredno po okončanju prvog polufinala Katar opena, na teren će izaći Endi Mari i Tomaš Berdih.\nPrvog dana 2017. godine, Eurosport je ljubitelje tenisa poveo na put za Australijan open, koji do Melburna vodi preko Brizbejna, Perta, Dohe i Sidneja. Poštovaoci „belog sporta“ biće u prilici da isprate poslednje pripreme najboljih tenisera sveta za prvi Gren slem u sezoni, koji počinje 16. januara.\nPrvog januara počeli su turniri u Brizbejnu (ATP) i Pertu (Hopman kup), dok je dan kasnije startovalo takmičenje u Kataru (ATP), na kojem nastupaju dvojica najboljih tenisera sveta, Endi Mari i Novak Đoković. Ukoliko Britanac i srpski as opravdaju uloge favorita i upišu po četiri pobede, u subotu u 16 časova Mari i Đoković bi mogli 36. put da odmere snage na ATP turu. U minuloj godini, Mari i Đoković su odigrali pet finala, Novak je osvojio tri titule, u Melburnu, Madridu i Parizu, dok je trenutno najbolji teniser sveta bio uspešniji u Rimu i Londonu.\nU subotu je na programu poslednji duel na 29. Hopman kupu, u kojem će se sastati dve najbolje mešovite nacionalne selekcije nakon grupne faze takmičenja. Turnir u Pertu protiče u fantastičnoj atmosferi, pred više od 13.000 gledalaca, a najveća zvezda takmičenja u Australiji je Rodžer Federer, koji se na Hopman kup vratio posle 15 godina. Švajcarac je 2001. osvojio titulu sa Martinom Hingis, godinu dana kasnije nastupio je sa svojom današnjom suprugom, Miroslavom Vavrinec, a njegova partnerka ove godine je Belinda Benčić.\nU nedelju počinje ATP turnir u Sidneju, takmičenje na kojem Viktor Troicki brani titulu. Drugi reket srpskog tenisa je pre godinu dana napravio preokret u finalu, nakon izgubljenog prvog seta Troicki je uspeo da savlada Grigora Dimitrova.\n04:30\tTENIS: ATP turnir u Brizbejnu - polufinala\n09:00TENIS: Hopman kup - finale\n16:00\tTENIS: ATP turnir u Dohi, Katar - finale\nnedelja 8. januar\n08:00\tTENIS: ATP turnir u Sidneju – 1. dan\n10:00\tTENIS: ATP turnir u Brizbejnu - finale


Mađarska prva u EU registrovala rusku vakcinu protiv kovida - 21.01.2021, Sputnik Srbija\nMađarski nacionalni institut za farmakologiju i ishranu registrovao je rusku vakcinu protiv virusa korona „Sputnjik Ve“, navodi se u saopštenju Ruskog fonda za... 21.01.2021, Sputnik Srbija\nevropa, vesti, mađarska, sputnjik v\nMađarski nacionalni institut za farmakologiju i ishranu registrovao je rusku vakcinu protiv virusa korona „Sputnjik Ve“, navodi se u saopštenju Ruskog fonda za direktne investicije.\n„Ruski fond za direktne investicije objavljuje da je Mađarski nacionalni institut za farmakologiju i ishranu registrovao rusku vakcinu protiv virusa korona ‘Sputnjik Ve’“, ističe se u saopštenju Fonda.\nOvim je Mađarska postala prva država Evropske unije koja je zvanično dozvolila upotrebu ruske vakcine „Sputnjik Ve“ na svojoj teritoriji. Vakcina je registrovana u Mađarskoj u okviru ubrzane procedure na osnovu podataka iz kliničkih ispitivanja vakcine u Rusiji i sveobuhvatne procene preparata od strane mađarskih stručnjaka.\nPo sličnoj proceduri vakcina „Sputnjik Ve“ ranije je registrovana u Argentini, Boliviji, Srbiji, Alžiru, Palestini, Venecueli, Paragvaju i Turkmenistanu, a takođe je registrovana u Rusiji i Belorusiji.\n„Mađarska je prva zemlja EU koja je ocenila prednosti ruske vakcine ‘Sputnjik Ve’ i odobrila njenu upotrebu na svojoj teritoriji. Ovo je važna odluka koja pokazuje visoku procenu bezbednosti i efikasnosti vakcine na nivou većem od 90 odsto od strane naših partnera u Mađarskoj“, saopštio je direktor Fonda Kiril Dmitrijev.


Svaki treći poslodavac ne plaća topli obrok - Penzin\nPočetna Magazin Godine Svaki treći poslodavac ne plaća topli obrok\nSlika: Bolnička hrana u 8 zemalja sveta\nMalo ko se još seća da su nekada zaposleni u okviru firme imali restorane/kuhinje u kojima su mogli po povoljnim cenama da pojedu nešto. Tada su radnici umesto novca za topli obrok dobijali bonove u odgovarajućoj vrednosti, a takav način ishrane uglavnom je zaboravljen iako još ima firmi u kojima se organizuje ishrana. Sada bi topli obrok uglavnom trebalo da se isplaćuje u novcu, a da li će se možda vratiti bonovi ili neki drugi način isplate toplog obroka pokazaće vreme.\nPotpredsednik Saveza samostalnih sindikata Srbije Duško Vujović je rekao da oko 30 odsto poslodovaca u Srbiji ne isplaćuje zaposlenima topli obrok iako je to zakonska obaveza, te da bi se, eventualnim uvođenjem bonova, odnosno vaučera za ishranu, to moglo promenti, a da bi se na taj način povećao broj poslodavaca koji isplaćuju topli obrok.\nVujović je istakao da je isplata toplog obroka preko bonova ili vaučera uobičajen u mnogim državama Evropske unije, ali i nekim drugim i da se primenjuje već dugo i uspešno.\n– Po zakonu radnik ima pravo na topli obrok i potrebno je to poštovati jer je to elementarno pravo zaposlenog, kao i isplata troškova za prevoz i regres – kaže Ranka Savić.\n– To zapravo znači da je, ukoliko je neko ugovorio zaradu od recimo 30.000 dinara, topli obrok, kao i regeres i prevoz ne mogu biti sastavni deo tog iznosa. Međutim, mnogima se, u okviru te ugovorene zarade isplaćuju, odnosno obračunski prikazuju i ove stavke, pre svega topli obrok i regres, pa im je, u stvari, zarada manja za visinu tog iznosa – kaže Ranka Savić.\n– Na osnovu odredbi Zakona o radu isplata toplog obroka nije obaveza, već se poslodavcu ostavlja mogućnost da može da ga isplati, a kolektivnim ugovorom to se na kvalitetniji način reguliše. Zaposleni koji imaju potpisane kolektivne ugovore, a reč je uglavnom o onima u državnoj upravi ili javnim preduzećima, u boljoj su poziciji od radnika koji rade u nekim drugim preduzećima – kaže Ranka Savić.\nTags:Duško Vujovićkolektivni ugovorposaoposlodavciradniciRanka SavićSrbijatopli obrokzaposleni


Stefanović: Nisu bili adekvatni uslovi za helikoptere MUP-a\nMinistar unutrašnjih poslova (MUP) Srbije Nebojša Stefanović izjavio je danas da je komandant helikopterske jedinice MUP-a odbio transport bolesne bebe iz Novog Pazara jer nisu postojali adekvatni uslovi za to.\nStefanović je, povodom izjave ministra odbrane Bratislava Gašića da je rukovodstvo Zdravstvenog centra u Novom Pazaru prvo od MUP-a\ntražilo helikopter, rekao da MUP nije dobio zvaničan zahtev za to.\nOn je precizirao da je načelnik Policijske uprave u Novom Pazaru pitao komandanta helikopterske jedinice MUP-a da li policija ima helikopter koji može da izvrši akciju spasavanja tako malog deteta u noćnim uslovima.\n"Komandant helikopterske jedinice koji je profesionalac i odlučuje o tome, rekao je da ne može da se izvrši taj zadatak i da naši helikopteri nisu adekvatni za te uslove", istakao je Stefanović.\nMinistar unutrašnjih poslova je istakao da bi trebalo pustiti Tužilaštvo da završi posao u vezi sa istragom o padu helikoptera kada je poginulo sedam ljudi i da političke stranke ne treba da se mešaju u taj posao.


Počela prodaja karata za 22. Jazz festival u Pančevu\nU utorak, 1. oktobra, počela je prodaja karata za predstojeći, 22. Pančevački jazz festival, koji se održava od 31. oktobra do 2. novembra u organizaciji Kulturnog centra Pančeva.\nPrve festivalske večeri, u četvrtak 31. oktobra, od 20 sati u Dvorani kulturnog centra, na programu je domaći sastav Dragan Ćalina Quartet. U istom prostoru, od 21.30 nastupiće američki Cross Currents Trio, koji čine legendarni muzičari, trojica virtuoza na svojim instrumentima - Dejv Holand, Zakir Husein i Kris Poter. Od 23 sata na programu je i koncert izraelskog sastava Shay Hazan Quintet.\nPoslednje večeri 22. Pančevačkog jazz festivala od 20 sati na programu je srpski sastav MING Quartet, dok će od 21.30 veteran američkog džeza Charles Tolliver, u društvu legendarnih američkih muzičara, (Jesse Davis, Keith Brown, Buster Williams and Lenny White) obeležiti 50 godina svog kultnog debi albuma "Paper Man".\nMore in this category: « Održani "bebeći koncerti" u Beogradskoj filharmoniji Zvezda savremenog džeza Mark Guiliana nastupa druge večeri Pančevačkog jazz festivala »


90 godina od proboja Solunskog fronta\nmontenegro :: Istorija :: Istorija Srbije\nSolunac on Mon Sep 15, 2008 7:55 am\nSolunski front je nastao kao pokušaj saveznika da pomognu Srbiji u jesen 1915. godine protiv združenog napada Nemačke, Austro-Ugarske i Bugarske, ali je pomoć došla prekasno i u nedovoljnom broju da spreči pad Srbije.\nNa kraju je stvoren stabilan front, koji se prostirao od albanske obale Jadranskog mora do reke Struma, koji je ostao prilično stabilan sve do velike savezničke ofanzive u septembru 1918, koja je rezultirala kapitulacijom Bugarske i oslobođenjem Srbije.\nPoginuli vojnici na frontu su sahranjeni u sklopu srpskog vojničkog groblja na Zejtinliku u Solunu.\nSpomenik generalu Krsti Smiljaniću na Zlatiboru\nU okviru svečanosti obeležavanja 90. godišnjice proboja Solunskog fronta, na Kraljevom trgu u centru Zlatibora danas je u prisustvu mnogobrojnih delegacija, kao i potomaka ratnika, otkriven spomenik generalu Drinske divizije Krsti Smiljaniću.\nSpomenik, rad akademskog vajara Branka Tijanića, otkrili su predsednik Opštine Čajetina Milan Stamatović i unuk generala, Manojle Smiljanić.\nOpština Čajetina, u saradnji sa Udruženjem boraca oslobodilačkih ratova 1912-1920, je organizator obeležavanja godišnjice najveće srpske pobede, koja je odnela mnogo žrtava.\nU proboju Solunskog fronta je poginuo 681 Srbin, 182 su nestala, a više od 2.000 je ranjeno.\nSrpsko vojnicko groblje na Zejtinliku\nSolunac on Mon Sep 15, 2008 8:04 am\nPoginuli vojnici na frontu su sahranjeni u sklopu srpskog vojničkog groblja na Zejtinliku u Solunu\nMedju njima se nalazi i moj Mladen Filipovic.


Vesti se prikazuju na SharePoint početnom stranici, na lokacijama timova, lokacijama za komunikacije, lokacijama čvorišta i u aplikaciji za mobilne uređaje. Na mobilnom uređaju ćete biti obavešteni kada se objave objavljivanje. Takođe možete da odaberete da prikažete vesti na kanalu timovi.\nVesti mogu da dođu sa raznih lokacija. Međutim, možda postoji "zvanična" ili "ovlašćeni" sajt za vesti organizacije. Vesti sa ovih lokacija istaknuto su po bloku boja na naslovu kao vizuelni znak i interleavuju sve objavljene objave za korisnike u sistemu SharePoint u sistemu Office 365. Sledeća slika prikazuje vesti o sistemu SharePoint home Where News @ Kontoso predstavlja sajt organizacije za vesti.\nU polju slika naslova dodajte naslov koji će biti prikazan za stavku vesti na matičnoj stranici. Ovo je obavezno polje.\nUklanjanje diskusije za vesti ili diskusije\nIzaberite stavku Prikaži sve u gornjem desnom uglu. u odeljku vesti. Ako ne vidite opciju Pogledajte sve , kliknite na dugme Postavke, izaberite stavku stranice lokacije, a zatim sa liste izaberite, a zatim izbrišite stranicu koju želite da uklonite.


Veljović više nije direktor policije, dobio funkciju kod Mila - 17.12.2020, Sputnik Srbija\nUživo: Zvezda protiv Albe juri treću pobedu u Evroligi\nPotpredsednik crnogorske vlade Dritan Abazović saopštio je da Veselin Veljović više nije direktor Uprave policije. 17.12.2020, Sputnik Srbija\nvesti, dritan abazović\n17:07 17.12.2020 (Osveženo: 17:10 17.12.2020)\nPotpredsednik crnogorske vlade Dritan Abazović saopštio je da Veselin Veljović više nije direktor Uprave policije.\nOn je za danas najavio imenovanje novog vršioca dužnosti te funkcije.\nAbazović je na Tviteru napisao da ga je Veljović shodno dogovoru danas i formalno obavestio da napušta mesto direktora Uprave policije.\nVjesti navode da je tu odluku Veljović obrazložio prelaskom na novu dužnost savetnika predsednika Crne Gore Mila Đukanovića.\nAbazović je prethodne nedelje, nakon sastanka sa Veljovićem, obavestio javnost da je obavio sastanak sa Veljovićem, zahvalio mu na saradnji i najavio da on više neće voditi Upravu policije (UP), kao i da će uslediti imenovanje novog direktora.\nPotpredsednik Vlade Crne Gore je najavio da će na današnjoj sednici, na predlog ministra unutrašnjih poslova (MUP), imenovati vršioca dužnosti direktora Uprave policije (UP) iz redova pomoćnika direktora, kako nalaže Zakon o unutrašnjim poslovima, prenosi Tanjug.\n18:41Uživo: Zvezda protiv Albe juri treću pobedu u Evroligi


DVANAESTA SLOBODNA ZONA U NIŠU: OGROMNI DUGOVI JAVNIH KOMUNALNIH PREDUZEĆA MOGU DA “POTOPE” GRAD NIŠ\nGradonačelnik (Darko Bulatović) je na poslednjoj sednici Skupštine grada kazao da se Grad Niš nije zadužio ni dinar, ali nije rekao da su se zato gradska javna i javna komunalna preduzeća zadužila do guše, i da te dugove pokriva Grad, rekao je član Predsedništva Stranke slobode i pravde Branislav Jovanović\nJovanović je kazao da su “skoro na svakoj sednici Skupštine grada na dnevnom redu budžetska davanja javnim i javnim komunalnim preduzećima za pokrivanje dugova”\nDejan Ilić, predsednik Udruženih sindikata „Sloga“ za jug Srbije, dodao je da se u javnom komunalnom sektoru stalno povećava broj zaposlenih, i to isključivo po partijskom kriterijumu, uz ocenu da je partokratija u Nišu dovedena do “savršenstva”\nKad god neko treba da se zaposli, od najobičnijeg komunalca koji na ulici skuplja otpad pa nadalje, ne gleda se samo da li je član vladajuće stranke, već i koliko je učestvovao u stranačkim akcijama ili koliko puta je bio na mitinzima podrške Aleksandru Vučiću, kazao je Ilić\nČlan Predsedništva Stranke slobode i pravde (SSP) Branislav Jovanović rekao je večeras u Nišu da je stanje u niškim javnim komunalnim preduzećima u toj meri katastrofalno da bi “moglo finansijski da potopi Grad”, a da Grad “pokriva” njihove gubitke i korupciju jer im “sprema privatizaciju”.\n– Gradonačelnik (Darko Bulatović) je na poslednjoj sednici Skupštine grada kazao da se Grad Niš nije zadužio ni dinar, ali nije kazao da su se zato gradska javna i javna komunalna preduzeća zadužila do guše, i da te dugove pokriva Grad. Na skoro svakoj sednici Skupštine grada su na dnevnom redu budžetska davanja javnim i javnim komunalnim preduzećima za pokrivanje dugova- kazao je Jovanović na 12. Niškoj zoni slobode.\nOn je dodao da pri tom “do sada niko nije odgovarao za te dubioze i javašluk, što budi ozbiljnu sumnju u korupciju”.\n– Cilj takvog ponašanja Grada je predstojeća privatizacija tih preduzeća- kazao je on.\nJovanović je precizirao da Grad duguje JKP Mediani 400 miliona dinara, a da je to komunalno preduzeće za novu opremu moralo da uzme kredit, tako da njegov ukupni dug sada iznosi “oko 1,5 miliona evra”.\nPrema njegovim rečima, Gradska toplana “nije mogla da uzme kredit za remont jer je već pod velikim kreditima”, ne gradi nove toplovode, a u poslednje vreme se retko koja zgrada priključuje na daljinsko grejanje, pa je nagomilane probleme ovih dana pokušala da reši ulaskom u javno- privatno partnerstvo.\nPodsetio je da je Skupština grada nedavno donela i odluke o izdvajanju 25 miliona dinara za JKP Tržnica, kao i ukupno 76 miliona dinara za Dečiju ustanovu “Pčelica”. Dečije odmaralište Divljana je uništeno zbog dugova u koje je zapalo, pa će Grad uskoro morati da rešava i taj problem, rekao je.\nDejan Ilić, predsednik Udruženih sindikata „Sloga“ za jug Srbije, dodao je da se radnicima u javnom komunalnom sektoru smanjuju zarade jer se stalno povećava broj zaposlenih, a ukupna masa za plate ostaje ista.\n– Pri tom se ne zapošljavaju ljudi po kriterijumu stručnosti već isključivo partijski ljudi. Partokratija u Nišu je dovedena do “savršenstva”. Kad god neko treba da se zaposli, od najobičnijeg komunalca koji na ulici skuplja otpad pa nadalje, ne gleda se samo da li je član vladajuće stranke, već i koliko je učestvovao u stranačkim akcijama ili koliko puta je bio na mitinzima podrške Aleksandru Vučiću, bilo državnim ili stranačkim- kazao je Ilić.\nOn je rekao da za to vreme niška javna komunalna preduzeća, koja su gubitaši, funkcionišu tako što su “jedni drugima žiranti pri podizanju novih kredita”. Takva zaduživanja u krajnjem plaćaju potrošači kroz cene komunalnih usluga.\nPrema njegovoj oceni, jedino rešenje za izuzetno loše stanje u javnom komunalnom sektoru je ozbiljno restruktuiranje tih preuzeća.\nNišku zonu slobode organizuju Savez za Srbiju (SzS), Pokret slobodnih građana, Nova stranka, kao i Pokret mladih „Za Niš bez straha“, koji je bio formalni organizator protesta „1 od 5 miliona“.\nU niškom SzS su Demokratska stranka, SSP, Narodna stranka, Srpski pokret Dveri, Pokret za preokret, Zdrava Srbija, Narodni pokret Srba sa Kosova i Metohije „Otadžbina“ i sindikat „Sloga“.\nPROTEST “1 OD 5 MILIONA” U BEOGRADU: BOJKOT IZBORA, NEMA PREGOVORA SA VUČIĆEM\nU Beogradu je večeras održan 37. protest “1 od 5 miliona”.\nIako nije bilo najavljeno da će protestna šetnja proći pored Predsedništva Srbije, kolona građana je mimo najavljene rute ipak tuda prošetala.\nZgradu je obezbeđivalo šest pripadnica vojne jedinice „Kobre“.\nOko zgrade Predsedništva učesnici protesta raširili su, po zemlji, panoe na kojima su ispisanje 42 preporuke za slobodne i fer izbore. Kod predsedništva su upaljene i baklje, a građani su uzvikivali „Vučiću lopove“ , „Uhapsite Vučića“, „Čuvajte se Jutke“…\nOni su, nakon ostavljanja ovakvih poruka, nastavili ka zgradi Radio televiziji Srbije, a protest je završen na Trgu Nikole Pašić ispred Regulatornog tela za elektronske medije (REM).\nDemonstranti su ispred te zgrade pozdravili direktorku Kanala 9 Maju Pavlović koja već šesti dan štrajkuje glađu. Fotografisali su se sa njom i uputili joj reči podrške „do pobede“.\nSa protesta je prethodno, jedan od njegovih organizatora, Srđan Marković, pozvao na bojkot predstojećih izbora, zakazanih za proleće i rekao da nema pregovora i okruglih stolova sa predsednikom Srpske napredne stranke i države Aleksandrom Vučićem.\n– Izbori će izgledati kao kad su nas tukli u subotu ispred zgrade Predsedništva- rekao je Marković, podsetivši na događaje tokom prethodnog protesta “1 od 5 miliona”.\nMarković je poručio Vučiću da nema potrebe da se plaši „jer ga niko neće tući“. On je rekao da je Vučić „uzurpirao vlast, bojkotuje zdrav razum, bojkotuje sve nas i zato nema pregovora ni okruglih stolova jer mi volimo Srbiju“.\n– Razotkrićemo sve laži i prevare i za sve lopovluke ćete ići u zatvor, tako će se u Srbiji početi da se vrednuje profesionalizam“- rekao je on.\nOrganizatori protesta saopštili su da je današnje okupljanje posvećeno borbi protiv nasilja i prebijanja nesitomišljenika vlasti, rodne ravnopravnosti ali i ponižavanja vojske koje sprovodi Vučić.\nOni su podsetili da su Markovića prošle subote „pripadnici Kobri udarili i prebacili preko ograde ispred zgrade Predsedništva“.


Zaev: S. Makedonija spremna za početak pregovora sa EU • RTK\nZaev: S. Makedonija spremna za početak pregovora sa EU\nPremijer Severna Makedonije Zoran Zaev izjavio je u Njujorku da je njegova zemlja spremna da započne pristupne pregovore sa EU bez daljeg odlaganja.\nKako je saopštila Vlada Severne Makedonije, on je to rekao na večeri šefova država i vlada Zapadnog Balkana koju je priredila visoka predstavnica EU za spoljnu politiku Federika Mogerini u misiji Unije u UN.\nZaev je rekao da je period do odluke Evropskog saveta ključan za Severnu Makedoniju i da su "svi napori fokusirani na to da se zadrži pozitivan duh kod svih zemalja članica EU za podršku njegovoj zemlji da otvori pregovore sa Unijom".\n"Nakon dobijanja kandidatskog statusa za članstvo u EU 2005. i niza redovnih pozitivnih preporuka Evropske komisije i afirmativnih zaključaka u 2018. i 2019, kao i zbog ostvarenih i priznatih rezultata, Severna Makedonija je spremna da započne pregovore sa EU bez daljeg odlaganja", rekao je on.\nZaev je istakao da će početak pregovora biti uspeh i Severne Makedonije i EU, kao i rezultat zajedničkih ostvarenja za vreme pretpristupnog procesa.\nEvropski savet polovinom oktobra treba da odluči da li će Severna Makedonija i Albanija dobiti datum za početak pristupnih pregovora, nakon što je donošenje takve odluke u junu odloženo za jesen.


OSUMNJIČEN DA JE SILOVAO ĆERKU Janošik (43) će biti saslušan danas u Zrenjaninu | Novosti.RS\nU zrenjaninskoj policiji, kojoj je jedna Sonitina prijateljica prijavila silovanje, niko ni juče nije bio voljan da saopšti gde je i na koji način Janošik lociran i uhapšen. Prema nekim nezvaničnim informacijama, to se dogodilo u ulici u kojoj se osumnjičeni skrivao dok je trajala potraga za njim.\nI dalje nije poznato ni mesto gde je Janošik navodno silovao svoju ćerku. Mogu se čuti priče da se gnusni čin dogodio na Kalvarijskom groblju u Zrenjaninu, ali prema sumnjama stanovnika Surdučke ulice, u kojoj osumnjičeni živi sa suprugom i ćerkama, sve se odigralo u njihovom komšiluku, u jednoj od trošnih, napuštenih kućica.\n- Poznajem Janija, kako ga svi ovde zovu, kao mirnog i poštenog čoveka, koji koliko znam, nikada nije imao problema sa policijom - kaže prvi komšija osumnjičenog, dok nam je mladić iz Surdučke ulice dodao da mu zvuče nestvarno priče da se Janošik poput "malčanskog berberina", skrivao po rupama.\nPorema njegovim rečima, on čisto sumnja u te priče i objašnjava nam da je Janošik uhapšen u obližnjoj napuštenoj kući.\nPored upornog insistiranja da u zrenjaninskom Višem javnom tužilaštvu, dobijemo odgovor na pitanje da li je na osnovu lekarskog izveštaja, koji je upućen direktno, utvrđeno da li je Sonita zaista silovana, nikakav odgovor nismo dobili.\nZrenjanin saslušanje uhapšen silovao ćerku\nPOLICIJA traga za J.Ć (43) zbog sumnje da je silovao ćerku (23) u Zrenjaninu. Oni su došli do jedne kuće, gde je on fizički napao svoju ćerku.


Kreativni direktori agencije McCann Beograd članovi žirija na festivalima u Njujorku i Pusanu\nNajnovija dostignuća u svetu advertajzinga predstavljena su na dva značajna festivala koja su održana u Njujorku i nedavno u južno korejskom gradu Pusanu\nNajnovija dostignuća u svetu advertajzinga predstavljena su na dva značajna festivala koja su održana u Njujorku i nedavno u južno korejskom gradu Pusanu. Na obe manifestacije bio je prisutan i srpski dizajn i advertajzing kroz članove žirija. Jana Rastovac Savić i Vladimir Ćosić, oboje krativni direktori u agenciji „McCann Beograd“, imali su priliku da sagledaju presek ovogodišnjih najboljih dostignuća i kreativnosti u oblasti advertajzinga. Jana Rastovac Savić, kao članica žirija Ad Stars festivala advertajzinga u Pusanu, bila je u mogućnosti da pogleda i oceni neke od najboljih radova predstavljenih na prvom festivalu koji obuhvata offline i online svet.\n„Festival u Pusanu predstavlja najsveobuhvatniji uvid u sam vrh svetske krativnosti ” kaže Jana Rastovac Savić I dodaje: “Ova manifestacija najbolji je pokazatelj trendova u advertajzingu. Ove godine primećujemo porast kreativnog korišćenja najnovijih tehnologija u svrhu inovativnih puteva komunikacije brendova sa potrošačima, tendenciju ukrštanja medijskih kanala, na primer komunikacije u digitalu sa aktivacijom na mestu prodaje, eksperimenata u medijskim formama. Na osnovu onoga što sam imala prilike da vidim, na idejnom nivou ni domaća industrija ne zaostaje za svetskim trendovima.”\nMeđu najzapaženijim kampanja predstavljenim na festivalu su već čuvena kampanja “ Dumb Ways to Die”, agencije McCann Melburn ili “The Ultimate Pen”, koju potpisuje čuveni Dentsu, dok je viralni video „Jedna fotografija dnevno u najgoroj godini života” posvećen borbi protiv nasilja u porodici, agencije Saatchi&Saatchi Beograd, realizovan za Fond B92, osvojio Grand Prix i Crystal nagradu . Posebna pažnja na festival u Pusanu, posvećena je mladim kreativcima koji su imali priliku da predstave svoje radove, ali i da se upoznaju sa iskustvima svetski priznatih kreativaca u okviru programa “Young stars“.\nNjujorški festival advertajzinga održan je tokom maja meseca. O pobednicima je odlučivao žiri sastavljen od najuglednijih imena iz sveta advertajzinga iz više od 70 zemalja. Ono što je kuriozitet ovog renomiranog festivala je da se članom žirija postaje po prepuruci nekog od članova žirija iz prethodne godine. Tako je i Vladimir Ćosić, po preporuci kolega postao član ovogodišnjeg žirija, i zajedno sa drugim članovima, odlučivao je o najboljima u kategoriji štampanih medija, koja se smatra jednom od najzahtevnijih kategorija sa stanovšta kreativnih rešenja.\nSposobnost da se ideja pretoči na samo jednu stranicu papira sama po sebi iziskuje veliki talenat i znanje. Samim tim i odlučivanje ko je najbolji u ovoj kategoriji bilo je izuzetno zahtevno za Vladimira Ćosića koji ističe da: „Iako smo svedoci sve većeg uticaja i važnosti online komunikacije brendova, tradicionalni mediji poput štampanog oglasa, bilborda ili televizije ni malo ne gube na svojoj atraktivnosti ili kreativnosti – kako za klijente, tako i za kreativce iz industrije. Najbolji pokazatelj je svakako broj prijavljenih radova na kreativnim festivalima, gde je, tradicionalno, i kao po pravilu najveća „gužva“. Pored toga, štampani oglas kao forma je evoluirao, tako da se mnoga rešenja poigravaju sa formom, stilom, namenom samog medija. Sve više smo u prilici da vidimo oglase koji su „okidači“ za digitalne kampanje, oglase sa kojima čitaoci imaju interakciju putem smart telefona, čak i oglase koji su transformisani u ultra tanke solarne punjače za mobilne telefone... “. Upravo iz razloga velike konukrencije, neminovo je da je kvalitet radova veoma visok kaže Vladimir Ćosić I dodaje: “Svakako, najbolji radovi su uvek izdvajaju, i generalno, za mene lično je ovo bilo jedno izazovno, ali ispunjavajuće iskustvo, ponajviše zbog mogućnosti poređenja sa „igračima iz prve lige svetskog kreativnog oglašavanja“.\nPored takmičarskog dela po kategorijama, na Njujorškom festivalu su održane i konferencije, predavanja, panel diskusije, izložbe radova učesnika, itd.\nPoziv na učešće u žiriju ova dva ugledana festivala veliko je priznanje za dosadašnji rad Vladimira Ćosića I Jane Rastovac Savić, kao I za agenciju “McCann Beograd” u kojoj oboje rade kao kreativni direktori, ali I za celokupnu kreativnu industriju u našoj zemlji.\nTekst je objavljen na sajtu: Media Marketing


Oproštaj od "velikog autoriteta" EU: žali zbog odlaska Merkelove: "Ovo je kraj jedne epohe"\nOdlazak Angele Merkel sa političke scene izaziva strah od praznine u Evopskoj uniji, suočenoj ss egzistencijalnim izazovima. Evropski čelnici zadnjih su meseci puni reči hvale za ženu koja je na čelu Nemačke sve od 2005. godine, gotovo isto dugo… »\nAl Jazeera: EU se boji praznine nakon odlaska Merkel\nFoto: AP Porota je ocenila da je Šovin kriv za ubistvo, nakon što je držao koleno na vratu vezanog Flojda više od osam minuta tokom hapšenja u maju 2020. godine, nakon čega je došlo do velikih nereda u SAD. Šovin je u junu osuđen na 22,5 godina… »\nGlas Amerike: Policajac osuđen za ubistvo Džordža Flojda uložio žalbu na presuduB92: Šovin se žalijoš 5 povezanih\nPet osoba je poginulo u nevremenu na planinskom vrhu Elbrus, saopštila je danas ruska spasilačka služba. "Uspeli smo da spasimo 14 ljudi, oni su evakuisani i zbrinuti. Nažalost, pet osoba je poginulo", saopštilo je rusko ministarstvo za vanredne… »\nRTS: Pet alpinista na Elbrusu nije izdržalo do dolaska spasilacaB92: "Nažalost, pet ljudi je pronađeno mrtvo" FOTOjoš 3 povezane\nZaposleni u zdravstvenom sektoru u Hrvatskoj od 1. oktobra moraće dva puta nedeljno da se testiraju ukoliko nisu vakcinisani, a u suprotnom neće moći da prime platu. Kovid propusnice biće potrebne svima koji ulaze u krug bolnice, uključujući i… »\nDanas: Od oktobra u Hrvatskoj obavezne potvrde o vakcinaciji ili preležanom virusu za zdravstvene radnike\nOdluka da se potpuno vakcinisanim stranim državljanima dozvoli dolazak u SAD je važna, smatra ministrica trgovine Gina Raimondo. Američka ministrica trgovine Gina Raimondo smatra da će odluka administracije predsjednika Josepha Bidena da početkom… »\nBlic: Potpuno vakcinisanim stranim državljanima biće dozvoljen dolazak u SAD: Početkom novembra Bajden ukida ograničenja međunarodnih putovanja\nIzraelski vojnici ubili su danas jednog Palestinca za vreme protesta na severu Zapadne obale, saopštilo je palestinsko ministarstvo zdravlja. Kako je navedeno Palestinac je pogodjen bojevom municijom u glavu u gradu Beita. U tom malom gradu se već… »\nB92: Sukobi između izraelske vojske i Palestinaca, jedna žrtvaNova: Izraelske trupe ubile gumenim mecima Pakistancajoš 1 povezana\nTurska očekuje da će Rusija zauzeti drugačiji pristup prema Siriji, izjavio je danas turski predsednik Redžep Tajip Erdogan, uoči sastanka sa ruskim predsednikom Vladimirom Putinom 29. septembra u Sočiju. Erdogan tvrdi da sirijska vojska predstavlja… »\nPravda: Erdogan otkrio šta želi od Rusije: Teške reči o Asadovom režimuVesti online: Erdogan se obratio Rusiji: Morate da…još 3 povezane\nSlobodna Evropa: Đukanović za VOA: Crna Gora nije napravila ni 'milimetarski pomak' u evroatlantskoj agendiDanas: Đukanović za VoA: Nema ni minimalnog pomaka u evroatlantskoj agendi Crne Gorejoš 1 povezana\nEvropa: Uslovi za ulazak u Grčku nepromenjeni do 1. oktobra; Rusija beleži rekordan dnevni broj umrlih\nATINA - Aktuelne mere i uslovi za ulazak u Grčku nisu se promenili i danas su produženi do 1. oktobra. Prema odluci Vlade Grčcke, svi posetioci "bez obzira na državljanstvo i način ulaska u zemlju ", kao i u protekla četiri meseca, imaju četiri… »\nPolitika: Uslovi za ulazak u Grčku nepromenjeni do 1. oktobraNova: Mađarska počela izgradnju fabrike za proizvodnju Sputnjikajoš 2 povezane\nOrban na temu "zašto neću uvesti lokdaun"\nBudimpešta -- Premijer Mađarske Viktor Orban rekao je danas da bi novi lokdauni zbog kovida bili nepravedni prema šest miliona ljudi koji su revakcinisani. Ali, dodao je on, ukoliko bi ikakve restrikcije bile uvedene, onda bi imunizacioni sertifikat… »\nPravda: Viktor Orban: Uvođenje lokdauna ne bi bio fer prema vakcinisanima!Blic: Orban: Uvođenje lokdauna ne bi bio fer prema vakcinisanimajoš 3 povezane


Godišnji izveštaj Evropske komisije o progresu Zapadnog Balkana\nGodišnji izveštaj Evropske komisije o progresu država Zapadnog Balkana u intergaciji u evropske sturkture, nije poštedeo nikoga iz balkanskog društva koje se smatra potencijalnim kandidatima za evropsko članstvo. Među najlošijim ocenama za ukupne reforme su one date Srbiji, koja, zajedno sa BiH, usporenog kretanja napred, lagano klizi prema nacionalizmu, upozorava izveštaj Evropske komisije koji će biti objavljen sutra u Briselu.\nUprkos činjenici da su demkratske snage uspjele da izbore pobedu na parlamentranim izborima i formiraju vladu opredeljenu reformama, partije ekstremističkog predznaka, kao i nacionalistička retorika svojom snagom utiču na opštu političku klimu, upozorava izveštaj Evropske komisije, baveći se ocenom političke klime u Srbiji. Godišnji dokumenat Komisije, koji je osnova za politiku evropskog partnerstva za naredni period, i koji će se zvanično objaviti sutra u Briselu, ne štedi Beograd u dve iznimno važne tačke- aktuelnim pregovorima o budućnosti Kosova i sadadnji sa Hagom.\nKada je reč o statusu Kosova, dokumenat kaže da Srbija treba da pokaže konstruktivniji pristup pregovorima o iznalaženju komromisnog rešenja, dok puna saradnja sa Haškim sudom ostaje ključni preduslov potpisivanju Sporazuma o stabilizaciji i pridruživanju sa Srbijom. Pored ovoga, upire se prstom i na činjeni, da još nisu usvojeni svi zakoni koji bi trebali da obezbjede punu reformu pravosuđa.\nKada je ekonomija u pitanju, konstatuje se kako je privreda u Srbiji u rastu, otvara se tržište i napreduje saradnja sa susedima, dok i dalje ostaje problem visoke nezaposlenosti. Strukturne reforme su spore i ukupni rezultati nove, pro-evropske i pro-reformske vlade su polovični, ukazuje izvestaj Evropske komisije. I pored određenih rezultata u njegovom suzbijanju, organizovani kruiminal i dalje ostaje jedan od problema, upozorava izveštaj, te ukazuje da ni tu nema dovoljnog zakonskog okvira, a gde postoje zakoni, oni se ne provode u dovoljnoj meri.\nLoši rezultati u borbi protiv korupcije i organizovanog kriminala su zajednička karakteristika svih država Zapadnog Balkana koje čekaju pred evropskim vratima- država koje sve redom, sa izuzetkom Hrvatske, beleže ozbiljne minuse u provođenju reformi i usvajanju evropskih stadarda moderne države, sposobne da bude članica Unije. A upravo perspektiva članstva, ukazuje izveštaj Evropske komisije, trebala bi da bude sada važnija nego ikada ranije-da pomogne državama da prebrode krize, slabosti i izazove, te upozorava da je naredna godina ključna za konsolidaciju procesa tranzicije Zapadnog Balkana.


Nova ekonomija: Jorgovanka Tabaković ne trguje domaćim hartijama od vrednosti, kaže NBS - Ekonomija - Dnevni list Danas\nPočetna » Vesti » Ekonomija » Nova ekonomija: Jorgovanka Tabaković ne trguje domaćim hartijama od vrednosti, kaže NBS\nNova ekonomija: Jorgovanka Tabaković ne trguje domaćim hartijama od vrednosti, kaže NBS\nNova ekonomija14.01.2022. 10:23\nGuvernerka Narodne banke Srbije (NBS) Jorgovanka Tabaković ne trguje hartijama od vrednosti emitenata čije poslovanje nadzire, tvrde u NBS za Novu ekonomiju.\nSamo nekoliko stotina kilometara dalje, zvaničan Zagreb i Hrvatsku drma ozbiljna bankarska afera nakon što se otkrilo da je menadžment hrvatske centralne banke, uključujući i prvog čoveka te institucije Borisa Vujčića, trgovao hartijama od vrednosti institucija koje inače kontroliše.\nGuverner Tabaković ne poseduje hartije od vrednosti čiji je emitent neka od finansijskih institucija koju kontroliše Narodna banka Srbije, niti hartije od vrednosti koje je emitovala Republika Srbija, kažu u NBS na pitanje Nove ekonomije da li guvernerka trguje vrednosnim papirima.\nU NBS objašnjavaju da su Zakonom o Narodnoj banci Srbije izričito propisane strože i dodatne obaveze za funkcionere i zaposlene u NBS u pogledu sprečavanja sukoba interesa i nepristranog vršenja funkcije.\nKako navode, na sve što nije uređeno Zakonom o Narodnoj banci Srbije primenjuju se i odredbe Zakona o sprečavanju korupcije (npr. obaveza prijavljivanja imovine funkcionera, zabrana prijema poklona, zabrana osnivanja privrednih društava i dr).\nIzričito je propisano da guverner, viceguverneri i drugi zaposleni u Narodnoj banci Srbije ne mogu imati akcije, udele ili dužničke hartije od vrednosti finansijskih institucija, društava za reviziju ili drugih lica nad kojima Narodna banka Srbije vrši kontrolu, odnosno nadzor ili s kojim sarađuje u obavljanju svojih funkcija, predviđeno je zakonom o NBS.\nŠtaviše, za navedena lica je zabranjeno da poseduju akcije, udele ili dužničke hartije od vrednosti u bilo kom drugom pravnom licu koje ima bilo koji oblik učešća (direktnog ili indirektnog vlasništva) u finansijskim institucijama, društvima za reviziju ili drugim licima nad kojima Narodna banka Srbije vrši kontrolu, odnosno nadzor ili s kojima sarađuje u obavljanju svojih funkcija.\nU NBS podsećaju da pri stupanju na funkciju, guverner, viceguverneri i članovi Saveta guvernera o tome daju pisanu izjavu Narodnoj skupštini i za sve vreme vršenja funkcije dužni su da postupaju u skladu s navedenim odredbama. Navedena zabrana se pritom ne odnosi samo na guvernera, viceguvernere i članove Saveta guvernera, već i na članove porodice tih lica i druga povezana lica u smislu Zakona o sprečavanju korupcije (npr. srodnici u pravoj liniji).\nNarodna banka Srbije je takođe Pravilnikom o poslovnom ponašanju u Narodnoj banci Srbije, koji je zapravo etički kodeks Narodne banke Srbije, propisala i brojne dodatne obaveze, posebno u vezi s funkcijama Narodne banke Srbije koje se odnose na superviziju finansijskih institucija kako bi se obezbedilo dodatno unapređenje poslovanja i sprečio potencijalni sukob interesa.\nTim aktom je, primera radi, nametnuta dodatna obaveza redovnog ažuriranja informacija o zaposlenima koji obavljaju poslove u vezi sa supervizijom kako bi se predupredio sukob javnog i privatnog interesa (npr. da li postoji veza između zaposlenih koji obavljaju poslove kontrole i članova njihove porodice s kontrolisanom bankom po osnovu depozita, kredita, prethodnog zaposlenja zaposlenog ili člana njegove porodice …).\nO neposrednoj primeni ovog pravilnika stara se posebna organizaciona jedinica koja je posvećena usklađenosti poslovanja Narodne banke Srbije, kažu u NBS za Novu ekonomiju.\nNeto plata guvernerke Tabaković, prema poslednjem izveštaju iz baze funkcionera Agencije za borbu protiv korupcije, iznosi neto 570.000 dinara.\nJorgovanka TabakovićNarodna banka SrbijeNBSBeograd


Prodaje se Li Ajakokin nekadašnji Chrysler LeBaron - Auto Republika\nU istoriji američke automobilske industrije Li Ajakoka jeste izuzetno veliko ime. Ovaj legendarni biznismen je stavio sebe na mapu sveta kao otac Forda Mustanga, posle čega je dobio odrešene ruke da razvije još nekoliko uspešnih proizvoda kao što su Mercury Cougar i Lincoln Mark-Series.\nAjakoka dobija status žive legende kada je krajem sedamdesetih godina prošlog veka preuzeo posrnulog proizvođača Chryslera i u roku od nekoliko godina ga učinio veoma profitabilnom kompanijom. Jedan od razloga uspeha je ležao u podatku da je Italijan bio izuzetno ponosan na ponudu pa se čak pojavio u reklamnom spotu sa čuvenom rečenicom, „Ako možete pronaći bolji automobil – kupite ga“.\nTo je označilo da je Ajakoka redovno vozio razne modele kompanije, a na aukciji će se sada pojaviti model Chrysler LeBaron iz 1986. godine. Reč je o automobilu koji je činio sam vrh Chryslerove ponude navedene godine u takozvanom „Town & Country“ paketu opreme.\nOdlikuje ga celokupni enterijer prekriven kožom, dosta hroma, imitacija drveta u profilu automobila i elektronika koja je tokom osamdesetih godina viđena samo na premijum proizvodima kao što su digitalne oznake na komandnoj tabli.\nIspod haube se nalazi opcioni 2,2-litarski turbo motor sa 146 konjskih snaga dok je menjač trostepeni „automatik“.\nNepoznato je koliko dugo se LeBaron nalazio u njegovom vlasništvu, ali kada se zna da se na satu nalazi tek nešto više od 20.000 milja (oko 32.000 km), šanse su velike da je reč o svega godinu dana. Očekuje se da će novi vlasnik morati da izdvoji između 20.000 i 25.000 američkih dolara, a za uzvrat će dobiti fantastičan i redak automobil.\nNaime, tokom svoje kratke istorije Chrysler je prodao samo 1.105 jedinica LeBaron Town & Countija, od čega samo 501 spomenute 1986. godine.\ntags: chrysler LeBaron li ajakoka\nprevious BMW-ova fabrika u Spartanburgu oborila rekord po obimu proizvodnje\nnext Poljaci odrapili (pogrešan) VW najvišom kaznom u svojoj istoriji\n„Kineski Rolls“ Hongqi E-HS9 će se nuditi prvo u Norveškoj po super ceni


Otvoreno savremeno Odeljenje za VTO u GAK "Narodni front" - Društvena Odgovornost\nMinistar zdravlja u Vladi Republike Srbije dr Zlatibor Lončar posetio je protekle nedelje Ginekološko-akušersku kliniku (GAK) “Narodni front” i tom prilikom, zajedno sa prof. dr Željkom Mikovićem, direktorom pomenute ustanove, i Mihailom Jankovićem, direktorom Nectar grupe, obišao Odeljenje za vantelesnu oplodnju ove klinike, koje je potpuno rekonstruisano sredstvima Ministarstva zdravlja i donacijom kompanije Nectar.\nU obnovu odeljenja i nabavku opreme, Ministarstvo zdravlja izdvojilo je 30 miliona dinara, a kompanija Nectar, kroz kampanju “Nije svejedno kad bebe dolaze” obezbedila je 25 miliona dinara. Rekonstrukcijom Odeljenja za vantelesnu oplodnju, GAK “Narodni front” dobio je i banku reproduktivnih ćelija u kojoj će moći da se čuvaju embrioni parova koji iz prvog pokušaja nisu mogli da ostvare potomstvo.\nObilazeći novo Odeljenje za VTO, ministar zdravlja Zlatibor Lončar istakao je da izgradnjom ovakvih, savremenih Odeljenja za VTO, Ministarstvo zdravlja nastoji da usluga biomedicinski potpomognute oplodnje bude što dostupnija, za sve građane naše zemlje, odnosno za sve parove kojima je neophodna.\n“U Srbiji danas više od 400.000 parova ima problem sa sterilitetom a učestalost neplodnosti beleži tendenciju rasta. Zato ovo ministarstvo kontinuirano radi, donosi mere i preduzima mnogobrojne sistemske programe i aktivnosti u cilju zaštite reproduktivnog zdravlja, borbe protiv neplodnosti i uspešnosti biomedicinski potpomognute oplodnje. Pomerili smo starosnu granicu za uključivanje u program vantelesne oplodnje sa 40 na 42 godine života, a broj besplatnih pokušaja povećali sa dva na tri pokušaja, o trošku države. Doneli smo i nov Zakon o biomedicinski potpomognutoj oplodnji, koji predviđa formiranje banke reproduktivnih ćelija, tkiva i embriona u Srbiji. Sve su to neophodne sistemske mere koje smo doneli u cilju povećanja broja i procenta uspešnosti obavljenih postupaka veštačke oplodnje, odnosno sprečavanja “bele kuge”. Sada je na ovim ljudima da prionu na posao, stručni su, imaju odlične uslove i očekujemo vrhunske rezultate. Mera uspeha su bebe”,\nzaključio je ministar Lončar.\nOdeljenje za arteficijalne reproduktivne tehnike sa dnevnom bolnicom GAK “Narodni Front” je u proteklih 10 godina obavilo 2.799 procedura VTO zahvaljujući kojima su rođene 1.024 bebe. Prosečno godišnje može da primi oko 300 pacijentkinja (parova). Sa novim, savremeno opremljenim Odeljenjem za VTO, broj procedura i procenat uspešnosti značajno će biti veći.\nMihailo Janković, direktor Nectar grupe, istakao je da je ova kompanija sa velikim zadovoljstvom učestvovala u rekonstrukciji Odeljenja za VTO GAK “Narodni front”, jer će sada mnogo više parova moći da ostvare potomstvo.\n“Naša kampanja dobila je podršku svih koji veruju u porodicu i smatraju da su deca naše najveće bogatstvo i jedina budućnost u koju bespogovorno vredi ulagati. Posledica našeg “malo” biće “mnogo” parova koji će dobiti mogućnost da upravo ovde, u svojoj zemlji, obave vantelesnu oplodnju”,\nDirektor GAK Narodni front Željko Miković istakao je da ova zdravstvena ustanova sada imaju najsavremenije Odeljenje za vantelesnu oplodnju u našoj zemlji i da se uslovi rada izjednačavaju sa svetskim centrima, te da se očekuje i uspešnost na tom nivou.\n“Mi smo i do sada imali visok procenat uspešnosti vantelesne oplodnje, od oko 30 odsto, a sada, sa savremenim Odeljenjem, računamo da bi taj procenat mogao da bude oko 35 odsto. To je maksimum koji postoji u svetu, više od toga ne može da se postigne”,\nrekao je Miković.\nIzvor: Nectar grupa\nKompanija „Nectar“ i Ginekološko-akušerska klinika „Narodni front“ potpisali su Ugovor o donaciji i ozvaničili početak kampanje pod nazivom „Nije svejedno kad bebe dolaze“. Kampanju je podržalo Ministarstvo zdravlja Republike Srbije, a donacijom u visini od 26 miliona dinara realizovaće se rekonstrukcija i adaptacija dela drugog sprata GAK Narodni Front, radi proširenja prostora za delatnost bio-medicinski Read more


Kragujevac - Radnici Fijata i dalje na plaćenom odsustvu, čekaju novi model - Vesti iz Kragujevca i Šumadije - Pressek.rs\nRadnici Fijata i dalje na plaćenom odsustvu, čekaju novi model\nKragujevac Subota, 27. jun 2020.\nRadnicima kragujevačke fabrike Fijat Krajsler automobili produženo je plaćeno odsustvo do 3. jula, a radnici se nadaju da će uskoro početi proizvodnja novog modela - đardinijera.\nPredsednik sindikata „Nezavisnost” u kragujevačkom Fijatu Zoran Stanić rekao je Tanjugu da bi 3. jula trebalo na posao da se vrati nešto manje od 2.000 radnika, ali i da imaju neku najavu da će raditi samo nedelju dana i da će onda „opet na odmor”.\nRadnici su od marta na plaćenom odsustvu i primaju 65 odsto plate.\nStanić kaže da je pre izbijanja epidemije korona virusa bilo najavljeno da će ove godine u fabrici u Kragujevcu raditi samo dva meseca, dok su prošle godine imali 95 radnih dana, što je bilo u skladu sa zahtevima tržišta.\n- Mi već osam godina proizvodimo isti model - 500 L, tako da je normalno da se manje radi kada je fabrika na kraju ciklusa proizvodnje jednog modela, naveo je Stanić.\nStanić kaže da se ranije pričalo i da bi u Kragujevcu mogla da se proizvodi produžena panda.\nDodaje da ima nekih nagoveštaja da će se u Kragujevcu proizvoditi model 500 L samo na električni pogon.\nUpitan da prokomentariše to što je Fijat u Srbiji ponudio tržištu modele 500 i pandu na hibridni pogon, on je rekao da se ti modeli još ne sklapaju u Kragujevcu i da će to verovatno uskoro početi, pošto nisu potebne velike prepravke tih automobila na klasičan pogon.\nStanić ističe da radnici redovno primaju plate i da fabrika nije u problemima.\nKada je reč o rentabilnosti fabrike, on očekuje da će se u Kragujevcu uskoro praviti novi model i da će Fijat još ostati u našoj zemlji, s obzirom da se u njoj izdvaja za plate manje od dva odsto ukupnih troškova, dok je u nekim drugim zemljama to mnogo više.\n- Mislimo da nećemo biti ugroženi ovom situacijom izazvanom pandemijom korona virusa, dodao je Stanić.\nInače, Italija je donela uredbu kojom se italijanskoj jedinici Fijat Krajslera odobravaju državne garancije za kredit u iznosu od 6,3 milijarde evra (7,1 milijardi dolara), preneo je Rojters pozivajući se na neimenovani izvor.\n# Fijat # Kragujevac # Sindikati # vesti kragujevac\n· Subota, 27. jun 2020. Još 50 Kragujevčana zaraženo virusom korona\n· Subota, 27. jun 2020. Kragujevac: Voće ispravno, mlečni proizvodi ponovo neispravni


Treba da dođemo do 3 miliona vakcinisanih, da bi Srbija živela normalno; U Briselu ne očekujem pritiske već razgovore o budućnosti\nIzvor: Radio Televizija Vojvodine, 23.Apr.2021, 07:00\nPredsednik Srbije Aleksandar Vučić apelovao je večeras na građane da se vakcinišu, navodeći da je to preduslov da Srbija ide napred, da otvori ekonomiju i realizuje sve predviđene infrastrukturne projekte.\nOn je za Dnevnik RTS rekao da trenutno raspolažemo sa 150 000 vakcina za prvu dozu i da je sačuvano koliko je potrebno za drugu dozu Sputnjika V i Fajzera, a da u ponedeljak stiže još pola miliona kineskih vakcina.\nOn je posebno apelovao na građane u Novom >> Pročitaj celu vest na sajtu Radio Televizija Vojvodine << Pazaru, Sjenici, Tutinu da se vakcinišu, navodeći da je tamo najveća stopa smrtnosti i bila, a da je i sada.\nZamolio je i ljude u tamnavskom delu, od Obrenovca, Uva, Lajkovca, Mionice da se vakcinišu, kao i u Nišavskom okrugu, Dolkjevcu, Merošini, Žagubici i drugim opštinama da se vakcinišu.\nNajavio je da će u utorak imati sastanak u Gadžinom hanu i da će verovatno u Doljevcu primiti drugu dozu vakcine, jer je u tom mestu svega 12 odsto građana primilo prvu dozu vakcine.\nUkazuje da ljudi iz sveta dolaze u Srbiju da se vakcinišu i apelovao na naše građane da ne slušaju gluposti i da treba da dođemo do 3 miliona vakcinisanih da bi Srbija živela normalno, istakao je Vučić\nSlučaj Palme za nadležne, ne za politiku, nema zaštićenih\nVučić je, komentarišući optužbe koje je iznela Marinika Tepić na račun Dragana Markovića Palme, da je podvodio žene u Jagodini, izjavio da je to posao za nadležne organe i da tu niko, pa ni Marković, neće biti zaštićen ako se dokaže da je to tačno.\n"U Briselu ne očekujem pritiske, očekujem razgovor"\nPredsednik Vučić je izjavio da Srbiju čekaju teški i važni dani, a da će on u Briselu, gde putuje u ponedeljak, razgovarati o evropskom putu naše zemlje, ali i da očekuje razgovor sa Miroslavom Lajčakom o nastavku dijaloga sa Prištinom, za koji veruje da će biti u maju, ali i sa drugim evropskim zvaničnicima.\nIstakao je da su razgovori koji ga čekaju u Briselu strahovito važni, nastavak dijaloga takođe u političkom smislu veoma važan.\nVučić je na konstataciju novinara da nemački ministar spoljnih poslova Hajko Mas nije ponovio izjavu iz Prištine da je važno da se ostvari normalizacija odnosa i da je jedan element tog dijaloga i postizanja sporazuma priznanje Srbije, rekao da nas ne treba da brine to što Nemačka govori o priznavanju kosovske nezavisnosti, jer je to, kako je rekao, njihova želja još 1999. godine.\nTo, dodao je, nije ništa novo jer je Nemačka, kao čitav niz drugih država priznali kosovsku nezavisnosti.\n“Mi moramo da budemo svesni uz svo poštovanje da je Nemačka naš najvažniji trgovinski partner, ali će oni po strateškim I suštinskim pitanjima biti uvek na strani Prištine. Isti slučaj je i sa SAD…”, rekao je predsednik.\nNjega, kaže, brinu izjave Vjose Osmani i drugih u Prištini koji govore o resetovanje dijaloga, da neće poštovati ono što je potpisano 2013. , a govore i o ratnoj odšteti…\n“Ti ljudi ne razumeju da je kompromis nešto drugo… Mi ćemo se tome suprotstaviti znanjem, borbenošću, odgovornošću, energijom i da štitimo nacionalni i državni interes Srbije”, rekao je Vučić.\nPrecizirajući zašto su predstojeći dani važni i teški, Vučić kaže da je mnogo toga što nam se zbiva.\nU Briselu, ističe, ne očekuje pritiske, već razgovore o evropskoj budućnosti Srbije i naravno razgovor sa Lajčakom o dijalogu sa Prištinom, ali sa Fon der Lajen I Šarl Mišelom.\nMi moramo da znamo koje su ključne članice i kakva je politika prema Kosovo. Nisam nikad imao lepo provedeno vreme u Briselu, mada neki misle drugačije…”, rekao je dodao:\n“Moramo da se borimo i važno je da verujemo da možemo kroz vladavinu prava, zelene agende…, mnogo toga možemo da uradimo”, rekao je.\nVučić je ponovo najavio otvaranje fabrika i rekonstrukciju puteva, kao i realizaciju drugih projekata, a kao posebno važno je najavio početa izgradnje kovid bolnice u Novom Sadu.\nNegovanje kulture sećanja na naše žrtve je najbolji odgovor na izjave zvaničnika zemlje koja je počinila najstrašnije i najmonstruoznije zločine nad Srbima u Jasenovcu, rekao je Vučić povodom jučerašnje izjave hrvatskog predsednika Zorana Milanovića na obeležavanju godišnjice proboja logora Jasenovac.\nUpitan o izjavi Milanovića da je genocid učinjen pre svega prema Jevrejima, a kasnije prema Srbima isključivo iz Podkozarja jer su tretirani kao neprijatelji zato što su pružali otpor, Vučić je na RTS rekao da je nekoliko puta pogledao tu izjavu i da ne zna šta bi rekao.\n"Hoću sebe da sklonim iz toga i da ne pokušavam da stičem unutrašnje političke poene na teškim rečima koje bih mogao da izgovorim o hrvatskim zvaničnicima", rekao je Vučić.\nNapomenuo je da to govori koliko je važno da negujemo kulturu sećanja, da imamo filmove o Jasenovcu, da to unesemo u naše udžbenike i da napravimo veliki memorijalni kompleks u Gradini na teritoriji Republike Srpske.\n"To ćemo zajedno sa Republikom Srpskom da radimo, mi ćemo najveći deo finansirati, da svako naše dete koje ide na ekskurziju iz Srbije i iz Republike Srpske mora da poseti Gradinu, da nauči šta se tamo dogodilo", kaže Vučić.\nSutra se otvara korejska kompanija u S. Palanci, 700 zaposlenih\nVučić je najavio da sutra otvara korejsku kompaniju u Smederevskoj Palanci sa 700 zaposlenih što će doprineti da ljudi odatle ne idu trbuhom za kruhom u Beograd.\nOn je najavio i otvaranje fabrike u Valjevu, početak izgradnje kovid bolnice u Novom Sadu, jedne traku od Orlovače prema auto-putu "Miloš Veliki".\n"Paketi pomoći koje je država pripremila su veliki, imajući u vidu snagu naše ekonomije. Moramo da vodimo računa o socijalnim kartama i da pomognemo najsiromašnijim, možda je nekome smešno kada damo vitamine ali to znaci penzionerima. Srbija je obezbedila ogromne pakete pomoći a nije ostavila dug koji će da sutra vraćaju naša deca", naglasio je Vučić.\nKaže i da ljudima u Zrenjaninu mora da se obezbedi čista voda kao i da se rešavaju drugi problemi vezani za čist vazduh, izgradnju kanalizacija ali da bi sve to moglo da se uradi moramo da se vakcinišemo, da budemo zdravi i da radimo.\nDržava će dodatno pomoći najsiromašnijima\nVučić je izjavio da će država u narednom periodu dodatno pomoći najsiromašnijima, kao i da će se posebna pažnja posvetiti zaštiti dece od korona virusa, s obzirom da će se već do kraja godine u celom svetu govoriti o obaveznoj vakcinaciji dece.\nNa pitanje hoće li budžet moći da pomaže privredi ako ne dostignemo kolektivni imunitet koji obezbeđuju vakcine, Vučić je gostujući na RTS rekao da je Srbija do sada obezbedila "nenormalno" velike pakete pomoći imajući u vidu snagu naše ekonomije, broj stanovništva, preduzeća i preduzetnika.\nVučić ističe da će se uvesti socijalne karte i da će država gledati da dodatno pomogne najsiromašnijima.\nBeta Video: Vučić se sastao saMasom


Tršić sedam jezika govori\nLetnja škola srpskog jezika, kulturne istorije i prevođenja TRŠIĆ 2015 i ove godine je okupila studente srbistike iz raznih evropskih zemalja – Beolrusije, Engleske, Italije, Nemačke, Poljske, Rusije i Ukrajine. U rodnom mestu Vuka Stefanovića Karadžića studentima se tokom intenzivnog desetodnevnog programa pruža mogućnost da steknu iskustva iz domena prevođenja, prošire znanja iz kulturne istorije Srba i upoznaju se sa narodnom tradicijom i starim zanatima.\nMaterijal koji se ove godine prevodi sa srpskog jezika na maternje jezike studenata zasnovan je na izložbi kustoskinje Muzeja jezika i pisma, M A Ane Čugurović, „Obasjanost nevidljivog. Sveće u običajima i verovanjima u Jadru“, koja je otvorena prvi dan programa u Galeriji na Saborištu. Budući da je problemsko težište ovogodišnje Letnje škole na voskarsko-liciderskom zanatu, načinu izrade i obrednoj upotrebi sveća u oblasti Jadra, jedan deo programa se realizuje u kontekstu međunarodne manifestacije Dani evropske baštine koja nosi naziv „Stari i tradicionalni zanati – očuvanje i održanje“. Pored voskarsko-liciderskog zanata, u Radionici starih zanata studenti će se kroz druženje sa tkaljama upoznati i sa veštinom tkanja i moći će da pogledaju i izložbu Zanat u Beogradu / Handwerk in Belgrad nemačke umetnice Franciske Vike.\nŠto se materijala za prevođenje tiče, poseban akcenat je stavljen na obrednu upotrebu ratarskih sveća koje kao jedinstven primer ovog običaja postoje samo u manastiru Tronoši. Ratarske sveće predstavljaju važan deo srpske tradicije i stavljene su na Listu nematerijalnog kulturnog nasleđa Republike Srbije, sa željom da u narednom periodu budu kandidovane i za Uneskovu listu nematerijalne kulturne baštine. Na planinarskom izletu od Vukove kuće do manastira Tronoše studenti se upoznaju ne samo sa svakodnevicom đačkih dana Vuka Stefanovića Karadžića, nego dobijaju priliku i da doslovce „dodirnu“ i „dožive“ reči koje prevode. U prevođenju „na terenu“ kao svojevrsnom činu kulturnog prevođenja se ogleda i specifičnost metodologije rada i programa Letnje škole, koja je svake godine interdisciplinarno koncipirana, tako da studenti pored predavanja iz kulturne istorije i lingvističkih analiza tekstova, znanja proširuju učešćem u dodatnim specijalističkim radionicama i prigodnim izletima.\nSa srpskog jezika na beloruski prevodi Darja Grišankova sa Državnog beloruskog univerziteta u Minsku; na engleski Kejtlin Sejs sa Univerziteta u Notingemu; na italijanski Jakopo Kamponi i Ðanmateo Memo sa Univerziteta „Gabrijele Danuncio“ u Peskari; na nemački Klaudija Laštro sa Univerziteta „Ludvig Maksimilijan“ u Minhenu; na poljski Marta Kaspšak sa Univerziteta „Adam Mickijevič“ u Poznanju i Monika Zekić sa Univerziteta u Gdanjsku; na ruski Ksenija Dijačkova sa Državnog univerziteta u Petrogradu i na ukrajinski Nikita Petrov sa Nacionalnog univerziteta „Taras Ševčenko“ u Kijevu.\nOvaj zajednički projekat Centra za kulturu „Vuk Karadžić“ iz Loznice, Instituta za književnost i umetnost iz Beograda i Muzeja jezika i pisma iz Tršića odvija se u Tršiću od 21. do 30. septembra pod pokroviteljstvom Grada Loznice i Ministarstva kulture Republike Srbije. Program je otpočeo promocijom dosadašnjih rezultata ovog međunarodnog projekta koji se već četiri godine održava u rodnom mestu Vuka Stefanovića Karadžića. U okviru prorama 82. Vukovog sabora u Kući pisaca predstavljene su publikacije o Tršiću na beloruskom, engleskom, italijanskom, nemačkom, ruskom i srpskom, koje su rezultat rada Letnje škole srpskog jezika, kulturne istorije i prevođenja TRŠIĆ 2012. Učesnici naredne Letnje škole preveli su takođe na sedam jezika stalnu izložbenu postavku Muzeja jezika i pisma „Srpsko pismo i jezik kroz istoriju“ autorke Dajane Ðedović koja je 2013. godine u okviru obeležavanja jubileja 1150 godina slovenske pismenosti prikazana na najvažnijoj slavističkoj manifestaciji – Međunarodnom kongresu slavista u Minsku. Ova izložba je potom u sklopu obeležavanja dva važna jubileja – 200 godina od objavljivanja Vukovih dela Pismenice serbskoga jezika i Male prostonarodne slavenoserbske pjesnarice i 150 godina od smrti Vuka Stefanovića Karadžića, prikazana i na univerzitetima u Beču, Hamburgu, Frankfurtu, Haleu i Petrogradu. U sklopu prevodilačkih aktivnosti učesnika Letnje škole srpskog jezika, kulturne istorije i prevođenja TRŠIĆ 2014 urađen je prevod izložbe „Uticaji. Vuk i njegovi savremenici“ kustosa Muzeja jezika i pisma, Miroslava Terzića. O pomenutim rezultatima govorili su M A Ekatarina Volkova sa Univerziteta u Petrogradu, inače bivša učesnica prve Letnje škole, zatim prof. dr Robert Hodel čiji su studenti učestvovali u radu ovog projekta i koji su predstavili izložbu „Srpsko pismo i jezik kroz istoriju“ na Univerzitetu u Hamburgu, mr Dajana Ðedović direktorka Centra za kulturu „Vuk Karadžić“, dr Vesna Matović ispred Instituta za književnost i umetnost i mr Dragana Grbić, autorka projekta Letnje škole koja i mentorskim rukovodi rad ovih studenata.\nOkrugli sto "Postajanje autorkom – osvajanje ženskog autorstva u srpskoj kulturi”\nIzveštaj sa okruglog stola Srpska poezija u doba tranzicije\nOkrugli sto „Srpska poezija u doba tranzicije“\nMeđunarodni naučni skup „Pitanja književnosti u doba trans- i post-humanizma“\nIzveštaj sa naučnog skupa Mit, tradicija i simbol u lirici Miloša Crnjanskog\nŽena danas (1936-1940): bibliografija


Sead Muftić(avantura.ba):Za sami početak razgovora da nam kažete nešto više o sebi? Vlado Soldo:Diplmirani sam mašinski inženjer i zaposlen sam u jednoj velikoj kompaniji. Amaterskom umjetničkom fotografijom počeo sam se baviti prije 25 godina a profesionalnom fotografijom prije 11 godina.\nWeb portal avantura.ba:Na početku razgovora da nam kažete nešto više o sebi? Saša Delić:Diplomirani sam defektolog-oligofrenolog, magistar društvenih nauka iz područja oligofrenologije, doktorand na Fakultetu za specijalnu edukaciju i rehabilitaciju Univerziteta u Beogradu. Pojašnjenja radi, oligofrenologija je društveno-humanistička nauka koja se bavi cjelokupnim procesom re/habilitacije osoba sa intelektualnom ometenošću. Takođe, član sam Prvostepene stručne komisije za ocjenu sposobnosti i utvrđivanje […]


Nizom manifestacija u Zvorniku obilježena UN sedmica bezbjednosti saobraćaja - Zvornicki.ba\nNizom manifestacija u Zvorniku obilježena UN sedmica bezbjednosti saobraćaja\nGradonačelnik Zvornika Zoran Stevanović povodom obilježavanja 6. UN-ove sedmice bezbjednosti saobraćaja, imao je radni sastanak sa predstavnicima Agencije za bezbjednost saobraćaja, Auto moto saveza Republike Srpske i Policijske uprave Zvornik.\nGradonačelnik je istakao da borba za preventivu u ponašanju svih nas u saobraćaju mora biti neprestana i da je to glavni i osnovni zaključak današnjeg skupa, naglasivši da je dobro da Agencija, AMS i lokalne zajednice rade, prije svega, sa najmlađim kategorijama.\n„Naše najmlađe treba neprestano upućivati na pravila ponašanja u saobraćaju kako bi jednog dana vodili računa o svom ponašanju i čuvali bezbjednost svoju i svih drugih u saobraćaju. Želja mi je da u ovoj oblasti dižemo standard svakodnevno. Imajući u vidu da je broj registrovanih automobila u zadnjih 10 godina povećan za preko 40 procenata, to znači da nas je više, da je mnogo više auta svakodnevno na ulici. Broj vozila na dnevnom nivou na priobalnom putu pored B blokova je na nivou jednog autoputa, jer oko petnaestak hiljada vozila prođe u oba smjera. Velika je odgovornost, prije svega na saobraćajnoj policiji, a Agencija za bezbjednost saobraćaja, nadležno ministarstvo, AMS treba neprestano da stavljaju pred izvršnu vlast i na državnom i na lokalnom nivou, mnoge zadatke, da se popravlja infrastruktura, da se za aktivni i stacionarni saobraćaj svakodnevno unapređuju uslovi, kako bi jednog dana broj žrtava u saobraćaju i na ovim prostorima bio nula. U cilju popravljanja uslova za što bezbjedniji saobraćaj naša aktivnost treba da budu svakodnevne. “\nOn se u svoje lično ime, u ime grada Zvornika i sugrađana zahvalio ljudima koji su prepoznali značaj edukacije mladih, a to su kompanije „Vitinka“ i „Vitaminka“ koje su našle za shodno da dio njihovog marketinga na nivou godine bude i ulaganje u bezbjednost najmlađih u saobraćaju.\nZamjenik direktora Agencije za bezbjednost saobraćaja Milija Radović rekao je da su zahvaljujući gostoprimstvu gradonačelnia i njegovih saradnika u Zvorniku organizovali niz događaja kako bi obilježili ovu sedmicu.\n„Sastanak u Gradskoj upravi bio je vrlo koristan i konstruktivan. Izneli smo određene prijedloge i ideje, a između ostalog i da brzina u glavnoj zvorničkoj ulici bude ograničena na 30 kilometara na čas, ali i da se rješavaju neki problemi koji ovdje postoje kada je u pitanju stacionarni saobraćaj. Imali smo danas priliku da sa „Vitinkom“ A.D. i „Vitaminkom“ potpišemo sporazume o partnerstvu za realizaciju preventivnih aktivnosti kako bi se na direktan i indirektan način uticalo na stavove i ponašanje učesnika u saobraćaju. Za Agenciju i za čitavu Republiku Srpsku jako je značajno da ovako ugledne kompanije podrže sve naše aktiovnosti, naročito kad su u pitanju najmlađi i njihova bezbjednost.“\nOn je dodao da je prije 10 godina na području grada Zvornika na godišnjem nivou stradalo 11 lica u saobraćaju, a da je prošle, odnosno pretprošle godine taj broj tri do četiri lica, te da, uz podatak o povećanju stepena motorizacije, to dovoljno govori da su trendovi pozitivni. Ipak, istakao je, ne možemo biti zadovoljni dok god u saobraćaju strada ijedno lice ili bude teško povređenih i zato se mora i dalje raditi.\nGeneralni sekretar Auto moto saveza Republike Srpske Ranko Babić napomenuo je da su se 2000. godine uhvatili u mukotrpan i dugotrajan proces promjene stavova i svijesti učesnika u saobraćaju.\n„Te 2000. godine procenat upotrebe sigurnosnog pojasa u Republici Srpskoj bio je 1,7 posto. Znajući da ako ljude naučimo da poštuju jedan saobraćajni propis, da će onda poštovati i druge, krenuli smo svake godine u različite kampanje, širili smo se kao auto moto savez i gotovo da ne postoji lokalna zajednica u kojoj nema auto moto društvo. Formiranjem Agencije za bezbjednost saobraćaja dobili smo određenu koordinaciju, uključili su se drugi bitni faktori i sada je to jedna ozbiljna priča. Prošle godine stigli smo na procenat upotrebe sigurnosnog pojasa od preko 70 posto. Rezultati postoje, teško je do njih doći, treba mnogo truda i rada, da smo zadovoljni nismo, ima još mnogo toga što možemo uraditi. Radimo mnogo sa najmlađima, koristimo niz načina kako da se približimo djeci i da ih naučimo kako da sutra budu kvalitetni i ispravni učesnici u saobraćaju.“\nBojan Mijatović, pomoćnik direktora marketinga Viva Kompanije govoreći o sporazumima, istakao je da je u pitanju materijalna podrška kompanija „Vitaminka“ i „Vitinka“ kako bi se poboljšao kvalitet akcija Agencije za bezbjednost saobraćaja i Auto moto saveza.\n„Zahvaljujemo se što smo dobili priliku da učestvujemo u unapređenju bezbjednosti u saobraćaju.“\nUz poštovanje epidemioloških mjera danas su predstavnici Agencije za bezbjednost saobraćaja posjetili Dječiji vrtić „Naša radost“ i „Naša radost 2“, kao i Osnovnu školu „Sveti Sava“ gdje su razgovarali sa direktorima i uručili im oko 230 slikovnica i bojanka za predškolce i prvačiće, kao i panoe sa edukativnim sadržajem, prilagođene njihovom uzrastu.\nZa srednjoškolce je održano predavanje u Domu omladine na temu „Saobraćaj i mladi vozači“, a potom u dvorištu zvorničke osnovne škole na saobraćajnom poligonu prikazi simulatora prevrtanja i kose ravni.\nOrganizatori današnjih događaja koji su ujedno i prve manifestacije u okviru obilježavanja Dana grada Zvornika su ministarstva saobraćaja i veza i unutrašnjih poslova Republike Srpske, Agencija za bezbjednost saobraćaja Republike Srpske, Auto moto savez Republike Srpske i Grad Zvornik.


RADIONICA NA TEMU „IZRADA AKCIONOG PLANA STRATEGIJE RAZVOJA I STRATEGIJE SOCIJALNOG UKLJUČIVANJA U HERCEGOVAČKO-NERETVANSKOM KANTONU FBIH“ | VLADA HNŽ-K\nRADIONICA NA TEMU „IZRADA AKCIONOG PLANA STRATEGIJE RAZVOJA I STRATEGIJE SOCIJALNOG UKLJUČIVANJA U HERCEGOVAČKO-NERETVANSKOM KANTONU FBIH“\nU organizaciji Federalnog zavoda za programiranje razvoja i Švicarske agencije za razvoj i suradnju SDC u prostorijama Udruženja za preduzetništvo i posao LiNK Mostar jučer je organizovana radionica na temu "Izrada akcionog plana Strategije razvoja i Strategije socijalnog uključivanja u Hercegovačko-neretvanskom kantonu FBiH".\nRadionici su prisustvovali predstavnici Federalnog zavoda za programiranje razvoja i predstavnici Implementacijske jedinice SR/SSU te članovi radnih grupa za izradu akcionog plana Hercegovačko- neretvanskog kantona.\nPredsjednik Udruženja za preduzetništvo i posao LINK Tomislav Majić i pomoćnik direktora Sektora za strateško planiranje Federalnog zavoda za programiranje i razvoj, Nijaz Avdukić učesnicima radionice govorili su o značaju ove teme, a međunarodni stručnjak za proces strateškog planiranja Zdenka Marija Kovač govorila je o uvođenju EU OMC (otvoreni metod koordinacije) u BiH.\nInače, u okviru jednodnevnog seminara prezentovani su rezultati dosadašnjeg procesa razvojnog planiranja u BIH i rezultat Strategije Razvoja BIH, zatim, Strategija socijalnog uključivanja BiH. Također prezentovani su rezultati do sada urađenih aktivnosti u HNK-u, te prikaz potrebnih koraka za izradu akcionog plana za implementaciju Strategije razvoja BIH i Strategije socijalne uključenosti BIH za nivou Kantona.


Prestolonaslednik nije nazvao Crnogorce „brukom od ljudi bez poštenja“ | FakeNews Tragač\nPrestolonaslednik nije nazvao Crnogorce „brukom od ljudi bez poštenja“\n05/11/2018 Fake News, Svet 0\nPortal Dnevni žurnal izmislio je izjavu prestolonaslednika Srbije Aleksandra II Karađorđevića kojom su Crnogorci označeni kao „bruka od ljudi bez poštenja“. Postojanje ove izjave je na upit Fake News Tragača demantovala i pres služba Kraljevskog dvora, navodeći da je naslov novinarski i da nema veze sa kraljevskom porodicom. Prestolonaslednik se o pitanju zabrane ulaska u Crnu Goru četvorici državljana Srbije izjasnio isključivo putem saopštenja koje je dostupno na sajtu kraljevske porodice, a koje su preneli i mnogi mediji.\nU saopštenju se navodi da je „sa zgražavanjem i nevericom“ primljena informacija o zabrani ulaska u Crnu Goru četvorici intelektualaca iz Srbije, od kojih su dvojica članovi Krunskog saveta. Na istom mestu navodi se i ocena da „to nije stvar politike“ već „pitanje razuma, časti i ljudskog dostojanstva ili nedostatka istih“. Dakle, u saopštenju se osuđuje odluka Ministarstva unutrašnjih poslova Crne Gore, ali nema ni naznake generalizacije kojom bi svi Crnogorci bili nazvani „brukom od ljudi bez poštenja“. Na ovakav način, izmišljanjem izjava, mediji dodatno podstiču tenzije između Crne Gore i Srbije.


U subotu, 15. februara, Zavičajni klub Novobečejaca i Vranjevčana održao je svoj tradicionalni, zimski susret u muzeju „Glavaševa kuća“ u Novom Bečeju. Pored projekcije kratkog filma o desetogodišnjem istorijatu ovog kluba, dodeljene su i zahvalnice onima koji su u prethodnoj godini doprineli radu Zavičajnog kluba, a otvorena je i izložba porculanskih posudica za mleko iz privatne kolekcije Marije Kasaš.\nSastanku zavičajaca prisustvovala je i dr Milka Budakov koja je rođena i odrasla u Novom Bečeju, a koja je ostvarila značajnu karijeru u Novom Sadu kao lekar u Novom Sadu. Govoreći o tome kako je došlo do toga da se aktivira u Zavičajnom klubu, ona je rekla: „Ja sam rođena ovde u Novom Bečeju, u Vranjevu, posle završetka srednje škole otišla sam u Novi Sad gde sam studirala medicinu i ostala da radim, udala se, imam porodicu, ali roditelji su mi bili ovde u Novom Bečej. Dolazila sam ovde stalno, rastala se od roditelja kada su preminuli, ali ta ljubav prema rodnom mestu je ostala i ja sam odlučila, kad mi je majka bila u godinama, da kupim kuću u istoj ulici gde je bila moja rodna kuća koju smo prodali. To je u Vranjevu, u ulici 5. oktobra, slična je mojoj rodnoj kući i ja dolazim godinama, upoznajem nove aktuelnosti u svom rodnom mestu i želim da sam deo ove sredine i svaki vikend provodim ovde“. Ona je istakla da voli Novi Bečej i da želi da sva lepota koju on sadrži bude dostupna što široj javnosti, a naglasila je i da Novi Bečej ima kvalitetne mlade ljude i izrazila želju da im se pruži razlog da ostanu ovde. Prema njenim rečima, ova sredina ima značajne potencijale, naročito u aspektu turizma, koji mogu biti iskorišteni na mnogo načina.\nDirektor Turističke organizacije opštine Novi Bečej, Saša Dujin, koji je, istovremeno, i član Zavičajnog kluba, naglasio je da je muzej „Glavaševa kuća“ već deset godina dom Zavičajnog kluba što je za obe ove novobečejske institucije veoma značajno. „Oni se ovde okupljaju i na taj način doprinose obogaćenju turističke ponude samog muzeja „Glavaševa kuća“, na taj način se prikupljaju vredni eksponati za muzej i tako svi mi zajedno oživljavamo i čuvamo istoriju i kulturno nasleđe. Zbirka Marije Kasaš doprinosi da pokažemo da je Vranjevo bilo prepuno bogatih ljudi, ljudi koji su za ono vreme, a možda i u današnjim okvirima, bogati, a imali su svoju građansku kulturu i običaje“, rekao je Dujin.\nMarija Kasaš podsetila je na to da je pre dve godine organizovana izložba čajnika u „Glavaševoj kući“, a ove posude za mleko samo su deo kompleta za čaj. „Komplet je čajnik, posuda za mleko, posuda za šećer i šolja i onda je taj čaj prava stvar. Jako sam ponosna i volim što mogu da izlažem ovde u Glavaševoj kući. Mislim da je to pravo mesto za taj porcelan koji mi sakupljamo tolike godine“, rekla je Kasaš. Ona dodaje da njena zbirka broji negde oko hiljadu čajnika, dok je u Glavaševoj kući izloženo oko dve stotine i pedeset posudica za mleko, dok je isto toliko vraćeno kući budući da nije bilo dovoljno mesta da sve bude istovremeno izloženo. Kako kaže, ovaj hobi je nešto što nema kraja, što traje, a eksponate skupljaju i ona i njen suprug svuda gde naiđu na njih, a prvi su pronađeni na Najlon pijaci u Novom Sadu.\nIzložba je dostupna zainteresovanima u radnom vremenu muzeja „Glavaševa kuća“.


Stojadinovićeva analiza KAMPANJE – Prva nedelja | InfoKG - Gradski portal - Kragujevac - Najnovije vesti\nPoštovani čitaoci, želim pre svega, u ovom tekstu da Vam se zahvalim na čitanosti, i izražavam zadovoljstvo što je drugi tekst za razliku od prvog izazvao puno diskusija na društvenim mrežama, pa čak i polemika i negodovanja. To je sve meni jako bitno, jer što više budete polemisali, svaki sledeći tekst će biti interesantinij za čitanje i bliži realnom stanju stvari. Prvobitno je za ovaj deo bio planiran tekst o ponašanju partija, izbornih lista u vreme vanrednog stanja i pandemije COVID - 19 virusa, ali od toga sam odustao jer su se svi akteri lokalne političke scene ponašali veoma odgovorno, uglavnom su preko svojih resursa pozivali ljude da ostanu kući i da poštuju propisane mere. Pojedine izborne liste i pokreti su nabavljali nedostajuće medicinske materijale ustanovama kojima su bile potrebne, drugi su organizovali ekipe koje su starijim sugrađanima koji nisu mogli da izlaze, dostavljali potrebne namirnice, i na tome im svima čestitam. Vlast je pravila određene greške, pre svega jer su bili nedostupni za građane preko sredstava javnog informisanja, ali sve u svemu, jedno odgovorno ponašanje svih struktura je doprinelo da Kragujevac ponajmanje u Srbiji oseti pošasti ove strašne bolesti. Posle ukidanja vanrednog stanja lokalna kampanja je krenula silovito, tako da ću u ovom tekstu obrađivati aktivnosti izbornih lista u nedelji za nama.\nPraktično nije još u kampanji, sem redovnih poslova koje obavljaju članovi kroz izvršne funkcije, nisu vidljivi. Nosilac liste Nikola Dašić viđen je samo prilikom dolaska ministarke saobraćaja i infrastrukture Zorane Mihajlović kada ju je sa aktuelnim gradonačelnikom Nikolićem sačekao na gradilištu stanova za snage bezbednosti na Deninom brdu. Savakako ova neprimetnost SNS-a ne treba nikog da zavara, i čini mi se da će svoje motore upaliti u poslednje dve nedelje kampanje, da li će biti dovoljno zavisi od mnogo faktora.\nSocijalistička partija Srbije – Jedinstvena Srbija\nKao i kod većinskog koalicionog partnera i ovu koaliciju odlikuje uspavanost u ovoj etapi izborne kampanje. Iako sam se trudio, nisam mogao da zapazim nijednu aktivnost ove koalicije na lokalnom nivou i ako Srpska napredna stranka ima snagu da u finišu „izvuče“ kampanju, mišljenja sam da za tako nešto SPS-JS koalicija nije spremna. Ukoliko aktivnije ne uđu u kampanju, ostvariće znatno lošiji rezultat nego što očekuju.\nOva koalicija koristi neposrednost i energiju koju poseduje njen nosilac Veroljub Stevanović, i u predhodnoj nedelji je imala obilazak dva prigradska i jednog seoskog naselja kao i konferenciju za medije, nekoliko postova na mrežama o podršci uglednih građana koji podržavaju ovu listu. Neposredan kontakt sa građanima je ono što Veroljub Stevanović zna najbolje da radi i ne čudi ambicija ove liste da obiđu sva naselja u kampanji. Ne kažam da podrška uglednih pojedinaca, iz Kragujevca i iz drugih opština nije bitna, ali manje je bitna od teme koju je ova koalicija nametnula i koju najbolje može da koristi, a to je obećanih 100 projekata. Više predstavljanja pojedinačnih projekata, pogotovo ako ih predstavlja neko iza koga su ostale izgrađene dve tržnice, jedna ambulanta, jedna zgrada Hitne pomoći, sajamska hala, prilazne saobraćajnice, stambene zgrade, zatvoreni bazen... sigurno može napraviti veću razliku u odnosu na konkurente. A to je ono što ovoj koaliciji treba, da bi pobedila, jel za razliku od ostalih opozicionih kolona koje trče za pol-poziciju za izbore 2024. Verko trči možda i „životnu“ političku trku.\n300 Kragujevčana – Pokret volim selo svoje\nOva koalicija je ove nedelje imala konferenciju za novinare na kojoj je predstavila strateške ciljeve kampanje, na društvenim mrežema dele slike svojih kandidata i krajem nedelje su poslali pismo zahvalnosti ljudima koji su podržali njihovu listu. Ideja pisma zahvalnosti potpisu podrške je nešto što se koristi u političkim kampanjama i dobar je alat, jer „overavaš“ one koji su te podržali u predaji liste i držiš im pažnju, a svakako je to jedan lep gest. Ono što je čini mi se ova lista najbolje uradila, a to je dobro odabrana odbornička lista sa kandidatima koji „vuku“ gde god da se na listi nalazili. To je velika prednost, i mislim da je Dušan Zeka Aleksić ovaj posao dobro odradio i može da bude spokojan ne samo što se prelaska izbornog cenzusa tiče, već i nekog malo ozbiljnijeg rezultata. E sad, ono što ja najviše zameram ovoj listi pompezno je predstavljeno na njihovoj konferenciji za medije, a to je konstatacija da „profesionalni“ političari treba da odu u istoriju, a da je u Skupštini grada trenutno više od dve trećine takvih, i jelte treba njihova mesta da zauzmu ljudi ostvareni u svojim oblastima, a koje ova lista nesebično nudi. Ne znam na koje „profesionalne“ političare gosn. Aleksić misli, nadam se da ne misli na odbornike Skupštine grada koji primaju nakanadu od oko 15.000 dinara pa teško da mogu da budu „profesionalci“ već moraju da imaju i svoje osnovne poslove da bi preživeli, ili pak misli na članove Gradskog veće koji su skoro svi zaposleni u Gradskoj upravi na 30%, a ostatak plate dobijaju u ustanovama u kojima imaju zasnovan radni odnos? Teško i da ovi drugi mogu da se nazovu profesionalnim političarima.\nPrvo, na listi 300 Kragujevčana ima uspešnih ljudi, ali ne u toj meri da su zaradili za svoja pokoljenja, pa da sada mogu da se prihvate javnih funkcija, a da svoje poslove prepuste trećim licima. Tako zakon kaže, jer ne može se privredom u gradskoj administraciji baviti neko ko ima i svoju firmu u toj oblasti, ili poljoprivredom ako recimo vrši otkup poljoprivrednih proizvoda. Sve mi to liči na zgodne političke floskule kako u administracijama sede nesposobni političari, a prava stvar je kada ih zamene ljudi koji imaju svoje biznise.\nDrugo, baviti se politikom znači stvarati uslove i graditi dobar ambijent za napredak celog društva, i to je posao kojim treba da se bave političari, manje ili više profesionalni ali u punom kapacitetu svog vremena što trenutno nije slučaj, ali bojim se da se dolaskom na javnu funkciju niko neće odreći svog privatnog posla, što može dovesti do puno problema, prvenstveno zakonske prirode.\nTreće, pošto ova grupacija skoro sigurno ulazi u gradski parlament imaće samo dve opcije, prva da uđu u vlast i tako pokušaju da proguraju neke svoje ideje, a da od nekih principa sigurno odustanu i tako mogu da održe organizaciju. Ukoliko odluče da budu opozicija, to može da im donese benefite već 2024., ali čelni ljudi se onda četiri godine moraju baviti isključivo organizacijom, a to zahteva puno vremena, materijalnih sredstava i kreativnosti, što sumnjam da je spojivo sa privatnim poslovima kojih će morati da se odreknu ukoliko žele opstanak organizacije.\nVrlo mobilna i agilna organizacija na čelu sa Slađanom Rakićem, ali i organizacija koja svoju kampanju ponajviše bazira na opštim mestima, lepim za slušanje, ali bez mogućnosti da čujemo kako to realizovati. Ove nedelje su obilazili kragujevačke parkinge, konstatovali probleme u deficitu parking mesta, predložili spratne montažne garaže na postojećim javnim parkiralištima, ali bez rešenja kako do njih, da li iz budžeta ili privtna inicijativa odnosno partnerstvo javnog i privatnog sektora? Na svom imanju gde uzgaja jagode, gosn. Rakić je govorio o problemima u otkupu, sa subvencijama, cenom nafte, temama koje prevazilaze lokalnu i predmet su odlučivanja republičke Vlade i parlamenta. Slikanje ispred polusrušenog doma na Bešnjaji, uz obećanje da će ukoliko dobiju poverenje isti izgraditi deluje prilično neozbiljno. I na kraju, uređenje igrališta i mobilijara, te košenje trave u MZ Ilićevo koje su izveli čelnici i odbornički kandidati ove liste, ne govori nam ništa drugo nego da se ova lista kandiduje da bi eventualno obavljala komunalne poslove u gradu ukoliko joj bude pružena prilika. Kako ja shvatam, izborne liste treba da se kandiduju i nadmeću idejama, vizijama kako treba da izgleda kompletni javni sistem u Kragujevcu, a ne da se politički akteri nadmeću da li je bolje pokositi određenu mesnu zajednicu, ili je bolje ljudima iz mesne zajednice pokloniti trimer, pa da oni iste površine sami održavaju. Nešto što ova lista dobro radi, to je samostalna priprema priloga i distribucija medijima, samo kada to već imaju moraju da šalju smislenije poruke ukoliko žele da postignu željeni rezultat.\nOva izborna lista je ove nedelje imala jednu uličnu akciju oko njihove već predstavljene ideje o izmeštanju gradske tržnice, kao i dva puštena spota na društvenim mrežama. Spot u kome predstavljaju projekat uređenja gradskih trgova, je što bi klinci rekli, Verkova podzemna garaža za siromašne. Projekat, naracija, muzika (Tekla reka – instrumental), te ideja o podzemnoj garaži i spomenik Knezu Milošu na gradskom trgu predstavlja balgo rečeno plagijat projekta gradskih vlasti iz 2012. godine. Samo što je taj projekat bio urađen u ozbiljnijoj produkciji, započeti su pregovori sa italijanskim investitorima, postojao je kompletan saobraćajni projekat, dok je ovaj liste POKS urađen prilično paušalno, sa glavnim akcentom na trgove kojima dominira odsustvo zelenih površina, a za podzemne garaže karakterističan je jedan relaksirajući odnos – ako bude para gradiće grad, a ako ne bude može i koncesija. Svakako centralna gradska zona jeste zrela za uređenje, podzemne garaže su nešto što bi rešilo mnoge probleme frekventosti saobraćaja, ali ovakvim spotom mi ova politička grupacija ne odaje sigurnost da ima kapaciteta da ovakve projekte izgura. Neozbiljne teme kao što su izmeštanje spomenika kod Zastavine upravne zgrade ne bih da komentarišem.\nKoalicija Kragujevačka priča – Tolerancija nije imala puno aktivnosti protekle nedelje. Izuzev pojačane aktivnosti nosioca liste Borisa Kovačevića na društvenim mrežama, održali su konferenciju za novinare na kojoj su pozvali sve aktere izborne kampanje prestanu da koriste floskule već da izlože realne programe iza kojih će stati prvenstveno u obračunu i obezbeđivanju sredstava za njihovu realizaciju. Istakli su da je svaki njihov plan takav, a da li je to tačno videćemo u narednim danima kada su najavili predstavljanje predizbornog programa.\nU vreme pisanja ovog teksta overene potpise je predala lista Aleksandar Šapić – Pobeda za Kragujevac, dok doktor Vladica Stanojević još uvek skuplja potpise, mada se nezvanično priča da pikira poslednji broj na izbornoj listi.\nUsled inteziviranja izborne kampanje, ovo je poslednji tekst koji se bavi aktivnostima svake liste ponaosob, sledeći tekstovi će biti napisani u nekoliko strateških pravaca kampanje, a takođe ću se baviti i specifičnostima kragujevačke političke scene.\nStojadinovićeva analiza konstituisanja vlasti i opozicije 14:15


Dačić: Priština pozvala BiH da prizna Kosovo protivno Vašingtonskom sporazumu | Radio Kosovska Mitrovica\n26. October, 2020 11:09 |\nMinistarka sa Kosova uputila je poziv Bosni i Hercegovini da prizna Kosovo, izjavio je sinoć bivši ministar spoljnih poslova, i novi predsednik Skupštine Srbije, Ivica Dačić, optuživši ujedno Prištinu da je time prekršila vašingtonski sporazum.\nNakon više optužbi na račun Beograda iz Prištine a povodom „kršenja“ tačke vašingtonskog sporazuma o jednogodišnjem moratorijumu na lobiranje za povlačenje priznanja Kosova – zbog toga što su se srpski zvaničnici u više navrata zahvaljivali pojedinim zemlmaja jer nisu priznale Kosovo, sada, iz Beograda stiže optužba na račun Prištine – da je prekršila istu tačku sporazuma – lobiranjem.\nU sinoćnom gostovanju na Pinku u emisiji „Hit Tvit“, novi predsednik Skupštine Srbije, Ivica Dačić, izjavio je da je ministarka sa Kosova, ne navodeći o kojoj ministarki je reč, poslala pismo ministarki spoljnih poslova BiH, Biserki Turković, s pozivom da ova zemlja prizna Kosovo.\nKaže da je o tome obavestio člana predsedništva BiH, Milorada Dodika koji je takođe gostovao u sinoćnom „Hit-Tvitu“, ali i izaslanika američkog predsednika, Ričarda Grenela.\nNa sednici SB UN Rusija insistirala da se ukloni kosovska zastava iza Stuble\nDačić se osvrnuo i na nedavno održanu sednicu Saveta bezbednosti UN-a.\nPodsetivši na to da je sednica održana elektronskim putem, ukazao je na jedan detalj – da je iza kosovske ministarke spoljnih poslova, Meljize Haradinaj Stuble, stajala kosovska zastava, a čemu se, prema Dačićevim rečima, protivila Rusija.\nDačić kaže da se pre početka sednice raspravljalo o tome, te da je predstavnik Rusije insistirao da se zastava ukloni.\n„Na kraju je ostalo tako, ali da to više neće da se toleriše“, dodao je Dačić.\nOcenio je da bi Kosovo u UN-u sada priznale najviše 92 članice od 193, ali i da se Kosovo ne prijavljuje za članstva u međunarodne organizacije „kako ne bi izgubilo“.\nDodik: „Za mene BiH zvanično nije priznala Kosovo“\nSrpski član predsedništva BiH, Milorad Dodik, podsetivši na nedavno održanu sednicu predsedništva BiH, poručio je da, po njemu, BiH i „zvanično“ ne priznaje Kosovo.\nNa prošlonedeljnoj sednici predsedništa BiH, Dodik je glasao protiv nezavisnosti Kosova, uprkos tome što tačka o priznanju nije bila na dnevnom redu.\nKako je sinoć podsetio u „Hit Tvitu“, od dvojice preostalih članova predsedništva jedan je bio uzdržan, a drugi nije glasao.\nKazao je da je BiH „propala država“, naznačivši još jednom da je cilj Republike Srpske samoopredeljenje.\nNa pitanje da li to znači da će se u tom slučaju pripojiti Srbiji, Dodik poručuje da se za sada radi na rešavanju problema u Bosni.\n„Ljudi Republiku Srpsku doživljavaju kao svoju državu, a zagledani su u Srbiju. Nigde ne piše da Republika Srpska može da sprovede referendum o svom statusu, ali ni i da je zabranjeno“, rekao je Dodik.


InfoBrcko.com - Pontonski most između Brčkog i Gunje?\nPontonski most između Brčkog i Gunje?\tIstaknuto\n„Najprihvatljivija varijanta, precizirana elaboratom, je postavljanje pontonskog mosta kojim bi, do konačnog riješenja, povezali dvije obale. Ovakav most bi, bez ikakvih problema, podnio frekvenciju od 20.000 teretnih vozila, koliko ih, godišnje koristi naš prelaz“, rekao je predsjednik radne grupe, šef resornog vladinog odjeljenja Pero Gudeljević.\nKojom će dinamikom ići cijeli proces, trebala bi utvrditi Vlada Distrikta, već na narednoj sjednici.\nInače, više od deset godina, riješenje pontonskim mostom, je funkcionisalo na Dunavu, kod Novog Sada, gdje je promet teretnih vozila višestruku veći nego brčanski.


Bugarska: BSP poziva Parlamentani odbor da kontroliše rashode tokom krize\nBy Newsroom / Објављено на: May 14, 2020\nTokom plenarnog zasedanja Bugarske narodne skupštine u četvrtak, poslanici razmatraju zahtev Socijalističke partije (BSP) za osnivanje ad hoc odbora za nadgledanje troškova suočavanja sa posledicama širenja COVID-19.\nOpozicija insistira na tome da Odbor zatraži objavljivanje informacija o svim državnim kapitalnim izdacima, uključujući novac obezbeđen iz fondova Evropske unije.\nPredlog stranke levice predviđa da se Odbor sastoji od 10 poslanika – po dva iz svake parlamentarne grupe, koji će se sazivati za vreme hitnih mera, a na kraju aktivnosti objaviti izveštaj sa sažetim podacima o svim troškovima i njihovoj efikasnosti.\n„Međutim, da bi postigli svoj cilj, dobijene milijarde moraju doći do onih kojima su zaista potrebni, kao i da budu raspoređene po jasno definisanim kriterijumima i na transparentan način“, kaže se u saopštenju.\nLiderka opozicione stranke Cornelia Ninova već je najavila da će njena stranka zahtevati da, ako poslanici odobre sastav Odbora, njegovog šefa imenuje opozicija./ibna


“Ne prljajmo Srbiju” kampanja – MISP\nKategorija: “Ne prljajmo Srbiju” kampanja\nŽivotna sredina: izazovi i mogućnosti\n21. jun. 2013, Beograd\nZašto se svaki treći zakonski propis odnosi, a svaki treći evro u EU troši, na zaštitu životne sredine ? Zašto su standardi tako visoki ? Kakav je odnos između „prljavih industrija“ i konkurentnosti ? Šta Srbiju čeka na putu u EU u odnosu na ekologiju? Kakvi su izazovi i ulaganja , a koliki dobici i uštede ? … Pomenuta i još tuce sličnih pitanja i dilema pokrenuto je u petak na brifingu za novinare u Domu omladine koji je za temu imao EU politike zaštite životne sredine i Srbija. Prezentciju je organizovala Delegacija EU u Srbiji i EU Info Centar u okviru kampanje „Budi eko-aktivan“ kojim se jun u Srbiji promoviše kao mesec zaštite životne sredine i građanskog aktivizma.\nVelika ulaganja „Počeli smo sa junom, a namera nam je da se zaštitom životne sredine bavimo čitave godine i tu nam je neophodna vaša pomoć i partnerstvo“, rekla je Nadežda Dramićanin, savetnik za komunikacije Delegacije EU obraćajući se prestavnicima medija. Ona je podsetila da je od 2000. do 2013. godine ukupna pomoć namenjana zaštiti životne sredine iznosila blizu 700 miliona evra, da su u toku projekti čija vrednost iznosi 114 miliona evra i da je još planirano ulaganje od 73 miliona evra. Rajner Frojnd, menadžer za projekte iz oblasti zaštite životne sredine Delegacije EU u Srbiji, upoznao je prisutne novinare sa glavnim principima EU politika iz oblasti ekologije. „Oko 300 direktiva , uredbi i odluka donetih u EU odnosi se na oblast zaštite životne sredine i to prestavlja trećinu svih zakonskih akata Unije“, rekao je Frojnd. On je naglasio da je sve to urađeno u poslednjih tri četiri decenije i podsetio da je sedamdestih Rajna bila kanal za otpadne vode , a da u njoj sada ponovo žive lososi. „To je veliki pomak. Sada imamo visoke standarde i oni moraju da se primenjuju. To nije jednostavno jer mere zaštite poskupljuju proizvodnju i utiču na konkurentnost, ali EU dokazuje da se te stvari mogu pomiriti“, rekao je Frojnd objašnjavajući dokle se u Uniji stiglo sa kontrolom kvaliteta vazduha, odlaganjem i preradom otpada, prevencijom od opasnih hemijskih supstanci, zaštitom voda i izvora za piće, propisima koji se odnose na otpadne vode…\nPritisak na političare Frojnd je ukazao da je Vlada Srbije uradila strategiju dostizanja standarda životne sredine i naglasio da bi političare stalno trebalo podsećati da ulaganje u tu oblast nije skupo, jer je šteta od nečinjenja daleko skuplja. Srbija je od 2010.ostvarila napredak u zaštiti životne sredine, ali je i dalje veliki jaz između Srbije i 27 članica Evropske unije(EU) na polju ekologije, izjavio je Frojnd i naveo da je za primenu evropske regulative do 2020. Srbiji potrebno 10 milijardi evra. „Veoma je važno da imate kvaliutene podatke i merenja jer samo tako možete da utičete na političare iizvšnu vlast da nešto učine i poštuje propise koje su doneli“ , rekao je Frojnd naglašavajući, da se u Srbiji najviše postiglo u kontroli kvaliteta vazduha i hemijski opasnih supstanci, a da je najmanje učinjeno u preradi otpadnih voda. “Srbija je u pogledu voda u najgorem položaju, jer se samo 10 odsto otpadnih voda prerađuje”, naveo je on. „To je shvatljivo jer su ti projekti uvek najskuplji i zato EU za zemlje koje su u zaostatku , kao Bugarska i sutra Srbija, daje prelazne rokove u okviru kojih bi trebalo da se dostignu EU standardi, što nije lako ali nosi višestruke koristi“, zaključio je Rajner Frojnd i predočio da ‘zelene tehnologije’ otvaraju nova radna mesta.\nOpipljiva korist Kako je naveo, uvođenje evrostandarda u Srbiju za upravljanje otpadom je već moguće platiti, a prema procenama eksperata kupovna moć Srbije za potpunu primenu direktiva u ekologiji biće 2023. godine. Kad postanete članica Unije postoje strukturni fondovi, koji čine čak 50 odsto budžeta EU za te svrhe, naveo je on. uz podatak da se u EU tri odsto BDP ostvaruje sa ‘zelenog tržišta’, koje najbrže raste. Takođe, 30 odsto novca iz pretpristupnih fondova koristi se za ekologiju. Projekt menadžer za energetiku u Delegaciji EU Gligo Vuković naveo je da je zaštita životne sredine najkompleksniji deo Ugovora o energetskoj zajednici u okviru EU i zahteva najveća ulaganja u energetiku da bi se ispunili uslovi. Prema njegovim rečima, Elektroprivreda Srbie je napravila ‘zelenu knjigu’ u kojoj su pobrojali šta sve moraju da urade da bi zadovoljili sve uslove do 2018. i za to im je potrebno 1,2 milijarde evra. Mi iz EU nastojimo da pomognemo i to ulaganjem novca u konkretne projekte, koji će da daju najveće rezultate, najviše se odnose na emisiju čestica iz termoelektrana, gde je postavljanjem filtera u Obrenovcu i Kolubari emisija prašine u atmosferu smanjena za 20 puta, rekao je Vuković. Sanja Babić, savetnik za medije EU MISP (Program podrške razvoju infrastrukture lokalne samouprave) upoznala je novinare sa kampanjom koja ima za cilj razvoj građanske svesti za očuvanje životne sredine.


LOPARE: OSNOVCIMA 164 MINI-RAČUNARA :: Semberija INFO ::\nMinistarstvo za naučnotehnološki razvoj, visoko obrazovanje i informaciono društvo Republike Srpske, zajedno sa opštinom Lopare, dodijelilo je osnovnim školama na području te majevičke opštine 164 "raspberi paj" mini-računara.\nDodjeli računara u kabinetu načelnika opštine Lopare prisustvovali su direktori centralnih osnovnih škola iz Lopara, Priboja i Koraja.\nSavjetnik ministra za naučnotehnološki razvoj, visoko obrazovanje i informaciono društvo Republike Srpske Nikola Dragović izjavio je da će ovi računari pomoći djeci iz tri osnovne škole na području Lopara da načine prve korake u predmetu računarstva.\n"Veliko mi je zadovoljstvo što sam danas ovdje i da smo u sklopu projekta `1.000 za budućnost` u prilici da realizujemo donaciju koju smo zajedno sa opštinom Lopare pripremili, a to je ukupno 164 mini-računara četvrte generacije", rekao je novinarima Dragović.\nNačelnik opštine Lopare Rado Savić izrazio je zadovoljstvo ovom akcijom Ministarstva i time što su direktori škola preuzeli ovu vrijednu donaciju i učenici sa područja opštine dobili 164 računara i 35 rutera.\n"Opština je odlučila da kupi potreban broj tastatura da bi se to sve kompletiralo i nadam se da ćemo imati povratnu informaciju iz školskih klupa, od đaka kako je iskorištena ova donacija", rekao je Savić.\nU ovoj akciji, koja je u Republici Srpskoj startovala početkom ovog mjeseca, biće podijeljeno ukupno 1.000 mini-računara i 200 mini-rutera učenicima osnovnih škola iz 20 izrazito nerazvijenih opština, a do sada su računari isporučeni u 10 opština.


Novi Sad: Aleksandar Stankov novi upravnik Srpskog narodnog pozorišta - Kultura - Dnevni list Danas\nPočetna » Kultura » Novi Sad: Aleksandar Stankov novi upravnik Srpskog narodnog pozorišta\nA. D. M.19.01.2022. 14:54\nfoto: Screenshot (YouTube/NovaS)\nVlada Vojvodine razrešila je zbog isteka mandata dosadašnjeg upravnika SNP-a Zorana Đerića, koji se na čelu te institucije nalazi od od 2016. godine, prvo kao vršilac dužnosti, a potom od 2018. kao upravnik pozorišta.\nNovi upravnik, Aleksandar Stankov, izabran je na osnovu konkursa za period od četiri godine.\nStankov je do sada obavljao funkciju direktora Opere SNP-a, a u saopštenju iz Pokrajine se navodi da je „prethodnih pet godina Stankov uspešno vodio Operu SNP-a koja je na domaćoj i međunarodnoj sceni imala zapažene nastupe“.\nViše informacija iz ovo grada čitajte na posebnom linku.\nAleksandar StankovNovi SadoperaSrpsko narodno pozorišteZoran ĐerićNovi Sad


Dobojski Info - Nema plate bez uplate doprinosa!\nsubota, 31 januar 2015 09:54\nZdravstvene ustanove, Doprinosi, Porez,\nDirektori zdravstvenih ustanova u Republici Srpskoj od ovogodišnje januarske plate moraće radnicima prvo da uplate poreze i doprinose pa tek onda plate. Ovo su potvrdili menadžeri ustanova s kojima smo razgovarali o mjerama Vlade RS kojima nastoje riješiti probleme u zdravstvu.\nDirektori su potvrdili da će od januarske plate uplata doprinosa i plata ići tako da, ukoliko neko ne uplati doprinos za radnike, resorno ministarstvo će toj ustanovi odmah taj iznos koji duguje za doprinose odbiti od tranše za materijalne troškove, koju im svaki mjesec uplaćuje Fond zdravstvenog osiguranja RS.\nTrenutno dug zdravstvenih ustanova prema Fondu PIO RS iznosi oko 70 miliona, dok Fondu zdravstvenog osiguranja RS na ime doprinosa svi poslodavci u RS, među kojima su i zdravstvene ustanove, duguju oko 230 miliona.\nGoran Todorović, v.d. direktora Kliničkog centra Istočno Sarajevo, kazao je da je predviđeno da prvo budu uplaćeni doprinosi pa tek onda plate radnicima i da će tražiti način na koji bi bila obezbijeđena sredstva da se mogu isplatiti i plate i porezi.\n"Ko ne bude poštovao ovu uredbu, iznos duga za doprinos će mu biti skinut sa tranše", kazao je Todorović.\nMirko Stanetić, direktor Univerzitetske bolnice Klinički centar Banjaluka, kazao je da je ova odluka Vlade RS dobra i da, ukoliko se bude provodila, svi će imati koristi od nje.\n"Iako je predviđeno da prvo budu uplaćeni doprinosi pa onda plate, mislim da neće biti problema sa isplatom ličnih dohodaka, jer vjerujem da je Vlada RS ovakvu odluku donijela s jasnim ciljem koji je ostvariv", kazao je Stanetić.\nDragan Bogdanić, ministar zdravlja i socijalne zaštite RS, kazao je da će morati biti isplaćivana bruto plata i da će to biti strogo kontrolisano.\n"Isplata bruto plata je predviđena odlukom Vlade RS kojom se želi stati ukraj problemima u zdravstvu, a odnosi se još i na kontrolu zapošljavanja, javnih nabavki i redovnu uplatu doprinosa", naveo je Bogdanić.\nOn je pojasnio da će se kasnije ići u izmjene zakona i drugih propisa kojom će se ići na racionalizaciju u zdravstvu, kao i prikupljanje dodatnih sredstava jer postojeća nisu dovoljna.\nPrema njegovim riječima, kontrole uplate doprinosa i ličnih primanja će biti pooštrene i biće kontrolisano svaki mjesec da li direktori izvršavaju svoje obaveze prema radnicima.\n"Direktori će nama svaki mjesec morati da pošalju visinu plata koju će isplatiti radnicima taj mjesec, a mi ćemo preko Poreske uprave RS kontrolisati da li plaćaju doprinose. Insistiraćemo na redovnoj isplati na sve načine", istakao je Bogdanić.\nGovoreći o sankcijama, resorni ministar je oštro najavio da će svaki direktor zdravstvene ustanove koji ne bude redovno uplaćivao bruto plate biti hitno smijenjen.\nMiodrag Femić, potpredsjednik Unije sindikata zaposlenih u zdravstvu RS, kazao je da se boji da je navedena odluka Vlade RS samo još jedna kupovina vremena jer nije ostvariva u stvarnosti.\n"S obzirom na to kakva je trenutna situacija, nije mi jasno, ako uplate doprinose, kako će uplatiti plate, a čik neka se usude pa da ne isplate plate", kategoričan je Femić.\nMoguće trezorsko poslovanje u zdravstvu od naredne godine\nLovci traže ukidanje poreza na nošenje oružja\nDobar početak za oporavak privrede\nViše iz ove kategorije « Agencija dala na volju bankama kome će stopirati otplatu kredita Za pristojan život malo i dve plate »


Autor, foto : Grad Šabac\nGradonačelnik Šapca dr Aleksandar Pajić priredio je danas, povodom Evropskog dana jevrejske kulture, prijem u Gradskoj kući za predstavnike Jevrejske opštine Beograd i Pančevo i predstavnike Jevrejskog istorijskog muzeja Beograd.\nNakon prijema, gosti i predstavnici grada obišli su značajna mesta za istoriju Jevrejskog naroda u Šapcu.\n,,Grad Šabac i ove godine obeležava Evropski dan jevrejske kulture. Time smo se pridružili brojnim gradovima širom Evrope koji neguju kulturu istorijskog nasleđa Jevreja, koja je ostavila traga u našem gradu. Jevrejska zajednica je do pre Drugog svetskog rata bila neodvojivi deo naše kulture, dala je značajan doprinos razvoju grada. Sećanje na jevrejsku zajednicu koja je živela u Šapcu do Drugog svetskog rata, deo je naše prošlosti, a i sadašnjosti i moramo je sačuvati od zaborava“, rekao je gradonačelnik Pajić.\nOn je dodao da su za sve sugrađane koji su zainteresovani da saznaju više o ovoj temi, pod pokroviteljstvom Grada Šapca i ove godine organizovali Evropske dane jevrejske kulture u Kulturnom centru.\n,,U vezi s tim, večeras u 18 časova će biti otvorena izložba “Jevreji Srbije – Oficiri vojske kraljevine Jugoslavije“ autorke Vojislave Radovanović, Jevrejskog istorijskog muzeja Beograd, nakon čega će posetioci moći da uživaju u koncertu Nikole Albahari Salađanin, koji će svirati na gitari, usnoj harmonici, a ujedno i pevati, početak je zakazan u 19 časova“, istakao je gradonačelnik.


Foto: Instagram, Cristiano\nZapravo, radi se o mjesečnoj nadoknadi, kako bi to trebalo nazvati.\nKako prenosi britanski tabloid San, Ronaldo daje nevjenčanoj supruzi 96.000 evra mjesečno zbog toga što ostaje kod kuće i brine se o djeci, što za njega ne predstavlja problem, jer u Juventusu zarađuje skoro 30 miliona evra godišnje.\nTakođe, ekskluzivni odmori na jahtama za rođendane su regularna dešavanja, a zanimljivo je da je Georgina nedavno Kristijanu kupila poklon za rođendan i to Mercedes od 111.000 evra, pa je sada mnogo jasnije odakle joj novac.\nOna je povela Kristijana ulicama Torina pravo do poklona koji je upakovala u mašnicu. A poklon je bio grandiozan i u skladu sa Ronaldovim ukusom, pa se i on sam oduševio.\nGeorgina ga je dovela do mercedesovog džipa, na koji je stavila crvenu mašnicu, dok su prijatelji koji su bili okolo bacali konfete.\nInače, Georgina Rodrigez zarađuje i na drugoj strani putem Instagrama gde ima 16,5 miliona pratilaca, što joj donosi oko 8.000 evra mjesečno od sponzora.\nGeorgina i Ronaldo imaju četvoro dece, od kojih je jedno rodila Georgina, a troje su od surogat majke.